title: Eugen (Ruotsin prinssi)

text: Kun kuninkaan ja hovin vihaama Strindberg ja hänen yhteistyökumppaninsa August Falck perustivat Intiimiteatterin ja tarvitsivat rahaa, prinssi ei epäröinyt avustaa heitä. Testamentissaan hän määräsi, että hänen suuri taidekokoelmansa Waldemarsuddenissa tulisi kuulumaan valtiolle. Kokoelmaan kuuluu muun muassa Anders Zornin Carl Larssonn Ivan Aguélin ja Carl Fredrik Hillin teoksia sekä Ernst Josephsonin teos "Näkki", jonka prinssi osti, kun sitä ei kelpuutettu Ruotsin kansallismuseoon. Puutarhassa on veistospuisto, jossa on muun muassa Carl Millesin, Carl Eldhin, Christian Erikssonin ja Lisa Erikssonin veistoksia. Vuosi hänen kuolemansa jälkeen, 1948, Waldemarsudden muutettiin taidemuseoksi, jossa hänen oma kokoelmansa muodostaa pääosan näytteillä olevista teoksista.


title: Eugen (Ruotsin prinssi)

text: Prinssi Eugen osallisui juutalaisten ja poliittisten pakolaisten puolesta järjestettyihin mielipidekokouksiin, ja hänet nähtiin yhdessä natsi-Saksassa suuresti vihatun Mia Leche Löfgrenin kanssa etualalla vastustamassa kansallissosialismia.


title: Eugen (Ruotsin prinssi)

text: Prinssi Eugen oli naimaton aikana, jolloin perintöruhtinaat jokseenkin säännöllisesti menivät naimisiin vertaistensa kanssa.


title: Ryan Tannehill

text: Ryan Timothy Tannehill (s. 27. heinäkuuta 1988 Lubbock, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Miami Dolphinsia.


title: Ryan Tannehill

text: Tannehill pelasi yliopistossa Texas A&M Aggies -joukkueessa. Hän oli avauskaudellaan 2008 joukkueen kolmas pelinrakentaja Stephen McGeen ja Jerrod Johnsonin jälkeen. Tannehill pelasi kauden aikana yhden ottelun ja antoi yhden ainoan syötön. Mike Sherman peluutti häntä enimmäkseen laitahyökkääjänä ja Tannehill kirjautti kauden aikana 55 syötön vastaanottoa.


title: Ryan Tannehill

text: Tannehill on Dolphinsin ensimmäisen kierroksen varaus vuoden 2012 NFL:n varaustilaisuudesta. Hän nousi heti tulokaskaudellaan joukkueen aloittavaksi pelinrakentajaksi. Hän oli aloittava pelinrakentaja Dolphinsin kaikissa 16:ssa ottelussa ja rikkoi useita seuran tulokasennätyksiä. Hän keräsi kauden aikana 282 onnistunutta syöttöä, joista 12 johti maaliin.


title: Ryan Tannehill

text: Kaudella 2013 Tannehill pelasi tulokaskauden tapaan kauden kaikki ottelut avauksessa. Hän antoi 355 onnistunutta syöttöä, joista 24 johti maaliin. Yhteensä Tannehill syötti 3 913 jaardia.


title: Ryan Tannehill

text: Kaudella 2014, kolmannellaan NFL:ssä, Tannehill antoi 392 onnistunutta syöttöä, mikä on Dolphinsin seuraennätys, ja syötti yhteensä yli 4 000 jaardia. Hän antoi myös 27 maaliin johtanutta syöttöä.


title: Ryan Tannehill

text: Toukokuussa 2015 hän teki Dolphinsin kanssa jatkosopimuksen vuoteen 2020. Hän pelasi kaudella 2015 tuttuun tapaan kaikki kauden ottelut avauksessa. Tannehill ei onnistunut saamaan edellisen kauteen nähden samoja tuloksia. Hän antoi 363 onnistunutta syöttöä ja syötti yhteensä 4 208 jaardia. Näistä 24 johti maaliin.


title: Grans Bryggeri

text: Grans Bryggeri on norjalainen virvoitusjuomatehdas ja panimo. Se on perustettu 1899.


title: Sylviornis neocaledoniae

text: Sylviornis neocaledoniae oli sukupuuttoon hävinnyt kanalintu, jonka jäännöksiä on löydetty Uudesta-Kaledoniasta. Laji jätti jälkeensä luulöydösten lisäksi suurikokoisia pesärakennelmia, jotka ovat säilyneet näihin päiviin saakka. "S. neocaledoniae" hävisi arviolta 1 500 vuotta sitten, mutta se on saattanut selviytyä pitempäänkin.


title: Sylviornis neocaledoniae

text: Uudesta-Kaledoniasta on löydetty suuria määriä lajin luita ja lähes kaikki sen luuston osat. Pindain luolasta on löydetty yli 4000 ja Kanumerasta yli 600 luuta tai luun kappaletta. Laji määriteltiin vuonna 1980 alun perin Kanumerasta löydettyjen vain muutaman luun avulla. Sittemmin samasta paikasta on tehty lisää löytöjä ja tutkijat löysivät myös Pindain luolan jäännökset, joihin kuuluu lähes kokonaisia luurankoja useista eri yksilöistä. Pindain luolan jäännökset ovat myös paremmin säilyneitä. Lajin jäännöksiä on löytynyt myös alueen arkeologisilta paikoilta.


title: Sylviornis neocaledoniae

text: "S. neocaledoniaen" jäännökset ovat hyvin yleisiä, mistä sen on päätelty olleen kasvinsyöjä, vaikkakin sen nokka muistutti ennemminkin petolintujen nokkaa. Se käytti ehkä voimakkaita jalkojaan maan kaivamiseen ja esimerkiksi juurien syömiseen, mutta lajin ravinnosta voidaan tehdä vain arvailuja. Se painoi noin 30 kiloa ja oli puolitoista metriä korkea. Île des Pinsiltä on löydetty lajin jälkeensä jättämiä suurikokoisia maassa sijaitsevia pesäkumpuja. Jotkut niistä ovat jopa 5 metriä korkeita ja 50 metriä leveitä. Ne ovat lisäksi todennäköisesti pienentyneet ajan kuluessa. Tiedossa ei ole, ovatkö pesät yhden linnun aikaansaannosta. On myös mahdollista, että useammat lajin yksilöt rakensivat pesät, tai että niitä käytti useampi sukupolvi. Laji oli menettänyt lentokykynsä, joten sille ei todennäköisesti ollut uhkanaan maapetoja ennen ihmisen saapumista saarille.


title: Sylviornis neocaledoniae

text: Lajin häviäminen on ajoitettu noin 1 500 vuoden päähän ja sen häviämisen syynä on pidetty ihmisen toimintaa. Lapitakulttuurin edustajat saapuivat saarille kiistellyn teorian mukaan 1 500 vuotta eaa. Ihmiset metsästivät lajia, mikä tiedetään sen luista, joita on löydetty ihmiseen liitettyjen löydösten läheltä. Ihmiset toivat saarille myös mukanaan koiria, rottia ja sikoja, jotka saattoivat saalistaa aikuisia lintuja tai näiden munia. Häviäminen on saattanut tapahtua myöhemminkin, sillä paikallinen suullinen perinne tuntee yhä tarinat suurikokoisista linnuista.


title: Bathurst-luokka

text: Bathurst-luokka oli Australian laivaston korvettiluokka, jonka alukset valmistettiin toisen maailmansodan lopulla. Luokka oli alun perin luokiteltu miinanraivaajiksi, mutta niitä kutsuttiin yleisesti korveteiksi ja ne palvelivat sukellusveneentorjunta-, miinantorjunta- ja saattuetehtävissä.


title: Bathurst-luokka

text: Aluksia valmistettiin kahdeksalla australialaistelakalla yhteensä kuusikymmentä, joista 36 palveli Australian laivastossa, kaksikymmentä australialaismiehistöillä Britannian amiraliteetin tilaamina ja neljä Intian laivastossa. Lisäksi Intia tilasi kolme alusta, joiden tilaus peruutettiin sodan loppuessa. Aluksista kolme tuhoutui sodan aikana ja neljäs tuhoutui osuttuaan miinaan vuonna 1947.


title: Bathurst-luokka

text: Sodan loputtua Britannian amiraliteetin tilaamat alukset myytiin Turkille, Alankomaille ja siviilikäyttöön sekä muutama Australian laivaston aluksista siirrettiin Uudelle-Seelannille. Alankomaat myi neljä ostamistaan aluksista Indonesialle, joista yksi tuhoutui vuonna 1956 maan sisäisissä levottomuuksissa. Loput aluksista myytiin romutettaviksi rahoitettaessa laivastojen uusimista. Aluksista kaksi on museoitu.


title: Bathurst-luokka

text: Sodan päätyttyä kaksikymmentä Britannian amiraliteetin hankkimaa alusta poistettiin palveluksesta. Niistä viisi myytiin Turkin laivastolle, kahdeksan Alankomaiden laivastolle ja yksi Kiinalle. Loput muutettiin ja myytiin siviilikäyttöön ja loput romutettiin. Neljä Alankomaiden aluksista myytiin myöhemmin Indonesian laivastolle. "KRI Hang Tuah" (ex- "HMAS Ipswich") tuhoutui 28. huhtikuuta 1958 CIA:n Douglas B-26 Invaderin pommittamana.


title: Alissa Johnson

text: Alissa Johnson (s. 28. toukokuuta 1987 Platsburg) on yhdysvaltalainen uransa lopettanut mäkihyppääjä. Hän aloitti kilpailemisen FIS-kilpailuissa vuonna 2003. Continental Cupissa hän kilpaili ensimmäisen kerran vuonna 2004, ja saavutti ensimmäisen voittonsa syyskuussa 2008 Lillehammerissa. Liberecin MM-kilpailuissa 2009 sekä Oslon MM-kilpailuissa 2011 Johnson sijoittui 20:nneksi. Maailmancupissa hän kilpaili ensimmäisen kerran Lillehammerissa joulukuussa 2011 sijoittuen 19:nneksi. Parhaimmillaan hän on sijoittunut maailmancupissa 15:nneksi Val di Fiemmessä tammikuussa 2012.


title: Alissa Johnson

text: Johnson lopetti uransa mäkihyppääjänä vuonna 2014.


title: Ivan Hlinkan muistoturnaus 2012

text: Ivan Hlinkan muistoturnaus 2012 alkoi 13. elokuuta ja finaali pelattiin 18. elokuuta 2012. Turnaus pelattiin Tšekissä ja Slovakiassa, ja sen voitti Kanadan joukkue.


title: Erika Manninen

text: Erika Manninen (s. 24. maaliskuuta 1991 Pietarsaari) on suomalainen salibandymaalivahti. Hän edustaa naisten salibandyliigassa pelaavaa Seinäjoen Peliveljiä.


title: Erika Manninen

text: Manninen aloitti uransa pietarsaarelaisessa Jeppis FBC:ssä, jossa hän pelasi vuosina 2003–2007. Sieltä hän siirtyi Turun Palloseuraan, jossa hän pelasi vuoteen 2011 saakka. Turussa hän pelasi ensimmäisen liigapelinsä kaudella 2008–2009. Kauden 2011–2012 hän edusti nurmijärveläistä SB-Pro:ta mutta joutui loukkaantumisen vuoksi olemaan sivussa lähes koko kauden.


title: Erika Manninen

text: Manninen on saavuttanut TPS:n väreissä nuorten SM-pronssia kaudella 2008–2009 sekä nuorten Suomen-mestaruuden kaudella 2010–2011. Kaudella 2011–2012 hän saavutti SB-Pro:ssa Suomen cupin voiton sekä SM-hopeaa.


title: Erika Manninen

text: Manninen on pelannut alle 19-vuotiaiden maajoukkueessa 12 ottelua ja saavuttanut MM-hopeaa vuonna 2010 Tšekin Olomoucissa pelatuissa MM-kisoissa.


title: Čunovuohppi

text: Čunovuohppi on kylä Norjan Finmmarkissa Koutokeinossa. Kylässä sijaitsee Čunovuohppin tunturimaja (Čunovuohppi fjellstue).


title: Kirjalansalmen silta

text: Kirjalansalmen silta on vuonna 1963 valmistunut riippusilta Kaarinan ja Paraisten välillä. Sillan korkeus on 11 metriä ja pääjännevälin pituus on 220 metriä, joten se on Suomen pisin riippusilta. Kirjalansalmen silta oli jänneväliltään Suomen pisin silta vuoteen 1997 asti, jolloin Raippaluodon silta valmistui.


title: Kirjalansalmen silta

text: Siltaa pitkin kulkee seututie 180, joka on osa Saariston rengastietä.


title: Kirjalansalmen silta

text: Kirjalansalmen silta on teräksinen, betonikantinen kolmeaukkoinen riippusilta, jonka pääjänne on 220 metriä ja molemmat reunajänteet 25 metriä. Sillan hyödyllinen leveys on 10 metriä, kevyen liikenteen väylineen 14 metriä. Pylonit on hitsattu teräslevyistä ja muototeräksistä. Tässä sillassa on vielä työmaalla tehtyjä niittiliitoksia.


title: Kirjalansalmen silta

text: Kirjalansalmen sillan suunnitteli tanskalainen insinööritoimisto Chr. Ostenfeld & W. Jønson.


title: Kirjalansalmen silta

text: Siltaa korjattiin vuosina 1999 ja 2000, jolloin sen päällyste uusittiin ja kannen yläpuoliset osat maalattiin. Siltaan tehtiin suuri peruskorjaus myös vuosina 2004–2005, jolloin korjattiin muun muassa sillan betonikantta, liikuntasaumoja ja uusittiin sillan kaiteet. Korjaus maksoi sillan kannen odotettua huonomman kunnon takia liki 40 % yli ennalta arvioidun summan. Korjauksen lopuksi sillan kantavuus testattiin. Silta sai myös erikoisvalaistuksen. Kaksi vuotta kestäneiden korjausten loppusumma oli kaikkiaan noin 2,5 miljoonaa euroa.


title: Kirjalansalmen silta

text: Vuonna 2010 vaihdettiin sillan kannen alapuolella olevat niin sanotut pendelilaakerit (pendelisauvat). Vaihtotyöstä aiheutui paino- ja nopeusrajoituksia sekä toisen ajokaistan sulkemisia vilkkaan kesäliikenteen aikana.


title: Kirjalansalmen silta

text: Saaristotien liikenne on vilkasta, kesäaikana jopa 15 000 ajoneuvoa vuorokaudessa. Ely-keskuksen, Paraisten ja Kaarinan kaupunkien ja alueen teollisuusyritysten muodostama työryhmä pohtii koko reitin liikenteenohjauksen uudistamista. Kova liikenne rasittaa Kirjalansalmen siltaa: sen yli kulkee yli 200 raskasta ajoneuvoa vuorokaudessa ja niiden aiheuttama aaltomainen liike rapauttaa teräksisen riippusillan kuntoa nopeasti. Sillan nopeusrajoitusta halutaan alentaa, jotta sillan kantokyky säilyisi mahdollisimman pitkään.


title: Kirjalansalmen silta

text: 1960-luvulla rakennettiin Suomeen kuusi isoa betonikantista riippusiltaa, sen jälkeen niiden rakentaminen on tyrehtynyt palkkisiltojen rakentamistekniikan kehityttyä 1960- ja 1970 luvuilla sekä vinoköysisiltojen tultua kilpailukykyisemmiksi 1980-luvulla. Sillat ovat:


title: Waldemarsudde

text: Waldemarsudde on Tukholmassa Djurgårdenin saarella, Ryssvikenin rannalla sijaitseva alue, jossa on historiallisia rakennuksia. Rakennuksista huomattavin on Prinssi Eugenin Waldemarsudde, joka on Ruotsin valtion omistama taidemuseo. Waldemarsudden kiinteistön on 70 000 neliömetrin laajuinen ja kolmelta suunnalta veden ympäröimä. Päärakennus ja taidegalleria rakennettiin vuosina 1905 ja 1913 Ferdinand Bobergin ja prinssi Eugenin suunnitelmien mukaan. Niemellä on myös koko maailmassa ainutlaatuinen Waldemarsudden öljymylly 1780-luvulta. Prinssi Eugenin Waldemarsudden rakennuksia hallinnoi Ruotsin valtion kiinteistölaitos (), ja vuodesta 1993 lähtien ne ovat kansallinen rakennusmuistomerkki.


title: Waldemarsudde

text:
Keskiajalla Djurgårdenin saaren nimi oli Valmundsön, joka myöhemmin ruotsinnettiin muotoon "Valdemarsön", joks vuorostaan antoi myöhemmin aiheen nimelle "Waldemarsudde" (vanhoissa kartoissa myös "Waldemars Udden"). Valmundsön omisti vuonna 1352 Claran luostari, ja 1440-luvulla se tuli kuninkaalliseksi metsästysalueeksi, mutta itse niemi kuului kuninkaalliseen eläintarhaan, ja sitä käytettiin myös laivanrakennukseen.
Jo 1730-luvulla niemellä oli öljynpuristamo, ja samoihin aikoihin tuli käyttöön nimi "Valdemarsudde" (joka myöhemmin on alettu kirjoittaa W:llä). Vuonna 1737 alue luovutettiin komissaario Alströmille, joka vuorostaan luovutti sen konsortille, jolla oli öljynpuristamoon oikeuttava erioikeus. Sen valvojana toimi englantilainen Maister, joka lopulta yksin omisti koko alueen ja öljymyllyn. Maisterin kuoleman jälkeen alue myytiin tukkukauppias Carl Magnus Frisille, jonka mukaan on saanut nimensä myös lähellä sijaitseva puisto, Frisens park.


title: Waldemarsudde

text: Frisin aikana Waldemarsuddesta tuli teollisuusalue. Hän rakennutti kalliolle kaksi tuulimyllyä, toisen pellavaöljyn ja väriaineiden tuotantoa, toisen lautojen sahaamista varten. Sahamylly purettiin vuonna 1849, mutta Waldemarsudden öljymylly on edelleen paikoillaan. Puistoon, jossa on Carl von Linnén patsas, Fris rakennutti alueelle myös Gamla huset - tai Gula huset -nimisen kesäasuntonsa. Vuonna 1839 tehtaat osti Kalixista kotoisin ollut tukkukauppias Johan Bergman Olson, joka oli myös puutavaran vientiyrittäjä. Hän jatkoi öljynpuristamon toimintaa ja käytti Waldemarsuddea myös lastauspaikkana ja lautatarhana. Hanen purjelaivansa ankkuroitiin usein Uddenin edustalle.


title: Waldemarsudde

text: Prinssi Eugen oli mieltynyt paikkaan ja tuli Waldemarsuddeen jo nuorena, jolloin hän asui läheisessä Rosendalin linnasa. Nykyisen Waldemarsudden historia alkaa vuodesta 1892, jolloin prinssi Eugen, Oskar II:n poika vuokrasi päätyhuoneen Gamla husetista. Siellä hän halusi maalata ja "nähdä joitakin kauniita päiviä kullankimalteisessa iltavalaistuksessa". Hän ei kuitenkin jäänytkään sinne vain muutamaksi päiväksi, ja seitsemän vuotta myöhemmin hän osti koko kiinteistön sen jälkeen, kun hänet oli vapautettu velvollisuudesta jatkaa alueen silloista liiketoimintaa eli lautakauppaa.


title: Waldemarsudde

text: Prissi päätti varsin pian rakennuttaa Waldemarsudden alueelle pysyvän asunnon, Slottetin, ja arkkitehdiksi hän valitsi Ferdinand Bobergin. Hän muutti entisen teollisuusalueen maisemapuistoksi ja täytti puiston ja asuntonsa pääasiassa ruotsalaisten taiteilijoiden teoksilla.


title: Waldemarsudde

text: Prinssi Eugen kuoli vuonna 1947, ja hänet polttohaudattiin Ruotsin ensimmäisenä kuninkaallisena henkilönä. Hänen uurnansa haudattiin rannalle Gamla husetin taakse. Prinssi testamenttasi koko omaisuutensa taidekokoelmineen Ruotsin valtiolle, joka luovutti sen Tukholman kaupungille. Vuonna 1995 Waldemarsudde siirtyi jälleen valtiolle. Museo muodostaa oman yksikkönsä Nationalmuseum med Prins Eugens Waldemarsudde -nimisessä valtion laitoksessa.


title: Waldemarsudde

text: Waldemarsudde on kansallinen rakennusmuistomerkki.


title: Waldemarsudde

text: Gamla huset (suom. "Vanha talo"), joka tunnetaan myös nimellä Gula huset (suom. "Keltainen talo"), kuuluu alkuperäiseen 1700-luvun rakennuskantaan. Talon vanhin osa on paritupa, jonka todennäköisesti rakensi Alström, Waldemarsudden omistaja vuodesta 1737 lähtien. Seuraava omistaja, Carl Magnus Fris, rakensi sen uudestaan 1780-luvulla, ja 1800-luvun puolivälissä Johan Bergman Olson rakennutti sinne lisärakennuksia. Ennen kuin Slottet valmistui, prinssi Eugen käytti Gamla husetia kesäasuntonaan. Vuonna 1965 rakennuksessa avattiin museo, joka esittelee prinssin elämäntyötä ja Waldemarsudden vanhempaa historiaa. Vuonna 1998 vietettiin Waldemarsudden julkisen museon 50-vuotisjuhlaa, jonka edellä rakennus peruskorjattiin ja seinille palautettiin niiden alkuperäiset värit.


title: Waldemarsudde

text: Päärakennuksen, joka Eugenin aikana tunnettiin nimellä Slottet (suom. "Linna"), suunnitteli arkkitehti Ferdinand Boberg, ja se valmistui vuonna 1905. Waldemarsudde oli ensimmäinen Bobergin suunnittelema yksityispalatsi, jota pian seurasi Ernest Thielin Thielska galleriet Blockhusuddenilla. Talossa on mansardikatto, joka antaa rakennukselle tietynlaisen raskaan vaikutelman. Pohjoispuolella sillä on linnamainen, jotenkin sulkeutunut julkisivu. Sisäänkäynnin luona on Carl Millesin mustasta graniitista tekemä veistos "Kotkat" (), joka pystytettiin paikalle vuonna 1910. Pohjoisen julkisivun ainoa koriste on Närken vaakuna, sillä prinssi Eugenilla oli Närken herttuan arvonimi. Rakennuksen eteläsivu poikkeaa täysin pohjoissivusta. Siltä puolelta se näyttää enemmänkin palatsimaiselta patriisihuvilalta suurine ikkunoineen. Terassin oven yläpuolella on aurinkokello, jonka kivestä veistetyssä yläosassa lukee: "Sole, sole gaudio" (suom. "Aurinko, aurinko iloni").


title: Waldemarsudde

text: Slottetin pohjakerroksessa on seurusteluhuone, kirjasto ja työhuoneita, jotka on sijoitettu ja muotoiltu Eugenin toivomusten mukaan. Huoneet on Eugenin testamentin mukaisesti suurelta osin säilytetty prinssin aikaisessa asussaan. Alakerran huoneisiin kuuluu myös suuri salonki, joka on terassin kohdalla eteläpuolella. Prinssi itse kutsui tätä huonetta "arkihuoneeksi", mikä tuolloin oli uusi käsite. Sen kalustukseen kuuluu muun muassa Carl Malmstenin suunnittelemia empiretyylisiä tuoleja. Oven kamanan maalasi Geor Pauli. Seinällä on Ernst Josephsonin maalaus "Näkki" vuodelta 1884. Sen sijoitus oli luultavasti päätetty jo ennen kuin huone suunniteltiin. Salongin vierellä on terassihuone, jota nykyisin sanotaan kukkahuoneeksi, sekä ruokasali, josta avautuu näkymä merelle. Talon itäosassa on keittiö ja yksityisasuntoja. Keittiö tarkoitettiin mallikeittiöksi, tilavaksi kaakeloituine seinineen. Siellä on myös suuri haloilla lämmitettävä liesi ja sivulla pieni sähköhella. Keittiö kuuluu 1970-luvulla tehtyjen muutostöiden jälkeen talon ravintolalle.


title: Waldemarsudde

text: Yksityishuoneet ovat porrasaskelman verran ylempänä, ja siellä oli myös hovimarsalkan ja adjutantin huoneet sekä vierashuone. Tässä kerroksessa oli myös prinssillä ateljeensa, josta oli korkeat ikkunat pohjoiseen. Ateljeessa on muun muassa al secco -esityöt Kalmarin oppilaitoksen seinämaalauksiin vuodelta 1933 sekä Tukholman kaupungintalon Prinssin galleriaan. Kaksi ylintä kerrosta ovat nykyään näyttelytiloina.


title: Waldemarsudde

text: Lokakuussa 2001 valmistui rakennuksen peruskorjaus, jossa muun muassa kaikki tekniikka nykyaikaistettiin, ja rakennukseen asennettiin uusi valaistusjärjestelmä, uudet paloportaat ja hissi liikuntarajoitteisia varten.


title: Waldemarsudde

text: Vuonna 1913 prinssi Eugen rakennutti erillisen gallerian saadakseen tilaa jatkuvasti kasvavalle taidemuseolleen. Sen hän suunnitteli läheisessä yhteistyössä Bobergin kanssa. Häntä avusti myös professori Alfred Lichtwark, taidehistorioitsija ja Hampurin taidehallin johtaja. Boberg suunnitteli gallerian saksalaiseen jugendtyyliin. Jotta galleriaan saataisiin takka ja hyvä valaistus, siihen rakennettiin neliosainen kattolyhty. Gallerian teknisiin nykyaikaisuuksiin kuului ilmanvaihtojärjestelmä ja moottoroidut, valolta suojaavat kaihtimet. Linnan ja gallerian välille rakennettiin maanalainen yhdyskäytävä.


title: Waldemarsudde

text: Ferdinand Boberg sai piirustukset valmiiksi vuonna 1912, ja galleria rakennettiin seuraavana vuonna. Vuonna 1945 gallerian itäsivulle rakennettiin kaksi salia prinssi Eugenin omien piirustusten mukaan. Tällöin rakennuksen alkuperäinen symmetria rikkoutui.


title: Waldemarsudde

text: Prinssi Eugen oli hyvin kiinnostunut kasveista ja puutarhoista, ja hänen yksityisessä kirjastossaan oli monia teoksia aiheesta. "Taiteen jälkeen ovat kukat suurin iloni", kirjoitti prinssi Eugen eräässä kirjeessään vuodelta 1901. Prinssi Eugen etsi matkoillaan aina puistoja ja puutarhoja. Erityisesti hän ihaili Alhambran puutarhoja. Kun hän hankki kiinteistön, siellä oli jo laitureita sekä pengerrettyjä kukkaistutuksia ja hedelmäpuutarha. Ensimmäisinä vuosina sinne istutettiin suuri määrä puita, muun muassa poppeleita riviin rannalle niin, että ne muistuttivat eteläeurooppalaisia sypressejä. Waldemarsuddeen muotoiltiin penkereitä vaihtelevine ulkorakennuksineen, kävelyteineen, istumapaikkoineen ja näkymineen. Puutarhaan sijoitettiin etupäässä ruotsalaisten kuvanveistäjien teoksia. Prinssi Eugen sijoitutti sinne myös jäljennöksiä vanhemmista teoksista, kuten "Samothraken Niken", joka on terassilla salongin edessä, sekä Auguste Rodinin "Ajattelijan", joka istuu terassin muurin edessä katsoen veteen ja ajatellen. Puutarhassa on myös kasvihuoneita ja orangeria.


title: Waldemarsudde

text: Puistossa on kaksi paksua tammea: "Prinssi Eugenin tammi", jota pidetään Djurgårdenin suurimpana elossa olevana tammena, sekä "Trädgårdseken", vanha tammi gallerian sisäänkäynnin luonna. "Trädgårdseken", jonka runkoa ympäröi istuinpenkki, on prinssi Eugenin vuonna 1902 istuttama. Tästä tammesta on kuitenkin jäljellä vain kuollut kanto.


title: Waldemarsudde

text: Kiinteistön alueella on useita kulttuurihistoriallisesti arvokkaita rakennuksia, jotka kuuluvat Waldemarsudden rakennusmuistomerkkiin.


title: Waldemarsudde

text: Nykyään prinssin koko asunto ja hänen suuri taidekokoelmansa, jossa on myös Eugenin omia teoksia, on yleisölle avoinna. Kokoelmassa on muun muassa Karl Nordströmin, Nils Kreugerin, in, Oscar Björckin, Ernst Josephsonin, Richard Berghin, Anders Zornin, Carl Fredrik Hillin, Ivan Aguélin, Isaac Grünewaldin, Gösta Adrian-Nilssonin ja Eugène Janssonin teoksia. Puutarhassa on Auguste Rodinin, Per Hasselbergin, Carl Millesin, Carl Eldhin, Christian Erikssonin, Herman Norrmanin, Liss Erikssonin ja muutamien muiden veistoksia.


title: Waldemarsudde

text: Waldemarsudden ohi johtaa Prins Eugens väg -niminen tie, jolta alueelle johtavalla portilla on vihreäksi maalattu veräjätupa, alun perin vahtimestarin, nykyisin Waldemarsudden oppaan asunto. Hieman pidemmällä puistossa on edelleen Ektorpet, 1700-luvulla rakennettu kalastajan mökki, joka nykyään toimii kesäkahvilana. Galleriassa järjestetään vaihtuvia näyttelyitä, joissa on teoksia Waldemarsudden omista kokoelmista, sekä tilapäisiä näyttelyjä. Myös Slottet on avoinna yleisölle. Gallerian myymälästä voi ostaa prinssi Eugenin vuonna 1915 muotoileman "Waldemarsudden ruukun".


title: Perttilän riippusilta

text: Perttilän riippusilta on Suomen vanhin liikenteelle avoin teräksinen riippusilta. Vuosina 1909–1910 norjalaisen mallin mukaan rakennettu silta ylittää Kyrönjoen Isossakyrössä. Sillan ylittää Perttilän siltatie. Sillan kokonaispituus on 108,5 metriä ja jänneväli 81,5 metriä, vapaaksi aukoksi jää 80,5 metriä. Sillan hyötyleveys on neljä metriä. Perttilän riippusillan suunnitteli ja rakensi tunnettu sillanrakentaja Valle Antila.


title: Perttilän riippusilta

text: Puukantinen Perttilän riippusilta otettiin museosillaksi vuonna 1982. Silta kuuluu Perttilänmäen ja Napuen taistelutantereen muodostamaan alueeseen, joka sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Perttilän riippusilta

text: Perttilän sillan puinen kansi uusittiin 1980-luvulla, samoin sillan kaiteet. Silta suljettiin liikenteeltä vuoden 2010 alkukesällä, kun yhden säienipun havaittiin olevan poikki yhdessä sen neljästä kannatinvaijerista. Kannatinvaijerit olivat alkuperäiset. Sillan korjaussuunnitelman laatimisessa ja rahoituksen hankkimisessa kului aikaa niin, että silta pysyi suljettuna koko seuraavan vuoden. Korjaustöihin päästiin vasta vuonna 2012, jolloin kaikki vaijerit vaihdettiin uusiin. Silta avattiin liikenteelle lokakuussa 2012. Sillan painorajoitus on 4 tonnia, ja sillalle pääsevät vain alle 2,5 metriä korkeat ajoneuvot.


title: Kalkkisiemenkotilo

text: Kalkkisiemenkotilo ("Vertigo genesii") on pienikokoinen eurooppalainen maakotilolaji. Suomessa se on hyvin harvinainen, luokiteltu erittäin uhanalaiseksi ja rauhoitettu luonnonsuojeluasetuksessa.


title: Kalkkisiemenkotilo

text: Kalkkisiemenkotilo on varsin pienikokoinen kotilolaji. Sen hieman tynnyrimäisesti pullistuneen kuoren pituus on 1,7–2,1 mm ja leveys 1,2 mm. Kuori on vaalean punertavanruskea tai tummanruskea, ja siinä on noin viisi oikealle kiertyvää kierrosta, joiden väliset saunat ovat syvät. Kuoren väri usein vaalenee vanhetessaan. Suuaukko on pyöreä eikä siinä yleensä ole hammasmaisia ulokkeita, joskus harvoin surkastunut hammas suuaukon yläosassa. Suuaukkoa ympäröivä huuli on hieman paksuuntunut ja väriltään vaalea. Kuoren pinta on kiiltävä ja siinä on hyvin himmeästi erottuvia uurteita.


title: Kalkkisiemenkotilo

text: Kalkkisiemenkotiloa tavataan Keski- ja Pohjois-Euroopassa lähinnä Alpeilla ja Skandinavian keskiosien vuoristossa. Taannoin laji löytyi myös Altaivuoristosta. Esiintymät ovat hajanaisia ja laji on kaikkialla harvinainen. Suomessa esiintymispaikkoja tunnetaan vain kaikkiaan kymmenkunta, joista osa on vanhoja. Esiintymiä on esimerkiksi Kuusamossa, Urjalassa ja Kiikalassa, kaikki Natura-verkostoon kuuluvilla suojelualueilla. Kuusamossa Oulangan kansallispuiston alueelta tunnetaan useita esiintymiä. Vuoteen 2006 mennessä kotiloyksilöitä oli löydetty kaikkiaan vain kymmenkunta.


title: Kalkkisiemenkotilo

text: Laji elää kosteissa lehdoissa ja lettomaisilla soilla. Suomessa havainnot ovat lähes pelkästään rehevimmiltä letoilta tai lähteiköistä, joiden vesi on kalkkipitoista. Esiintymispaikkojen maaperä on kalkkipitoista ja sen pH on yli 6,5. Kotilon elintavoista ei tiedetä juuri mitään, mutta sen arvellaan nauttivan ravinnokseen mikroskooppisia leviä ja muuta orgaanista ainesta. Havaintojen mukaan kotilo oleskelee kosteana pysyvän saraikon alaosissa tai sammaleen joukossa.


title: Kalkkisiemenkotilo

text: Kansainvälinen luonnonsuojeluliitto (IUCN) piti lajia aikaisemmin kokonaisuudessa vaarantuneena, mutta nykyisin sen ei katsota olevan maailmanlaajuisesti uhanalainen. Se kuuluu kuitenkin Euroopan unionin luontodirektiivin liitteessä II mainittuihin erityisesti suojeltaviin lajeihin, joiden suojelemiseksi on perustettava Natura 2000 -alueita. Suomessa laji on luokiteltu vuoden 2010 uhanalaisarvioinnissa erittäin uhanalaiseksi (EN) ja se rauhoitettiin luonnonsuojeluasetuksen muutoksessa vuonna 2009. Uhanalaisuusluokituksen perusteena on kotilon elinpaikakseen edellyttämien luontotyyppien harvinaisuus etenkin lettosoiden kuivatuksen johdosta.


title: Porin VPK

text: Porin vapaaehtoinen palokunta ry on Porissa toimiva vapaaehtoinen palokunta. Se on perustettu 4. kesäkuuta 1863 ja on Turun VPK:n jälkeen maan toiseksi vanhin vapaaehtoinen palokunta. Porin VPK:n soittokunta perustettiin vuonna 1884 ja nuoriso-osasto vuonna 1926. Naisosasto aloitti toimintansa vuonna 1951.


title: Porin VPK

text: Ennen VPK:n perustamista kaupungissa oli toiminut lakisääteinen yleinen palokunta, johon kuuluminen oli pakollista kaikille 21-40-vuotiaille miehille. VPK:n jäsenet olivat liberaalin arvomaailman omaavia henkilöitä, jotka pyrkivät saavuttamaan vapaaehtoiselle palokunnalle täysin itsenäisen aseman suhteessa yleiseen palokuntaan. Porin VPK:n toimintaan kuului alkuvuosina varsinaisen palontorjunnan ja paloharjoitusten lisäksi myös erilaista sivistystoimintaa. VPK järjesti muun muassa laulu- ja näytelmätilaisuuksia ja sillä oli oma kirjasto. Nykyään Porin VPK:ssa on kuusi eri osastoa. Kalustona VPK:lla on kaksi sammutusautoa, säiliöauto sekä kolme miehistöautoa.


title: Porin VPK

text: Porin VPK:n pitkäaikainen perinne on vuodesta 1883 järjestetty "laskiasmarssi", jossa paikalliset palokunnat marssivat VPK:n soittokunnan johdolla kauppatorilta Itäpuiston paloasemalle.


title: Porin VPK

text: Porin VPK:n 150-vuotisjuhlavuoden kunniaksi Itäpuistossa paljastettiin kesäkuussa 2013 kuvanveistäjä Sofia Saaren suunnittelema muistomerkki, joka kuvaa Porin historian kaupunkipaloja.


title: Porin VPK

text: Porin VPK:n palokuntatalo valmistui Itä- ja Pohjoispuiston kulmaukseen vuonna 1894. Rakennuksessa toimii nykyään yökerho. Viisi vuotta myöhemmin rakennettiin samalle tontille arkkitehti August Krookin suunnittelema kalustohalli.


title: Porin VPK

text: Vuonna 1926 perustettiin Porin kunnallinen palolaitos, joka toimi vuoteen 1961 saakka Itäpuistossa Porin VPK:n tiloissa. Muiden rakennusten yhteyteen valmistui vuonna 1937 VPK:n rakennuttama paloasema, joka vuokrattiin kunnalliselle palolaitokselle. 1956 rakennettiin uusi kalustohalli sekä kerhohuone. Kunnallinen palolaitos muutti nykyisiin toimitiloihinsa vuonna 1961, jonka jälkeen Itäpuiston paloasema on ollut pelkästään VPK:n käytössä. Porin VPK:n rakennukset ovat nykyään suojeltuja. Paloaseman tiloissa on näytteillä vuonna 1921 käyttöön otettu entisöity Benz Gaggenau-museopaloauto.


title: Mirja Rekola

text: Mirja Ronni (o.s. Rekola, aik. Ronni-Rikalainen, 20. huhtikuuta 1919 Maaninka – 15. kesäkuuta 1998 Iisalmi) oli suomalainen keihäänheittäjä, agronomi ja opetusneuvos.


title: Mirja Rekola

text: Ronni voitti kahdesti keihäänheiton Suomen mestaruuden (1949 (tulos 39,88), 1952) ja oli yhteensä kahdeksan kertaa SM-mitaleilla. Hänen ennätyksensä oli 41,98 metriä, jonka hän heitti Nivalassa 1951. Hänellä oli kaksi maaotteluedustusta. Hän edusti Eurajoen Veikkoja.


title: Näkymättömät lapset

text: Näkymättömät lapset () on vuonna 2005 valmistunut episodielokuva, jonka teemana on lapsuus ja hyväksikäyttö. Se on seitsemän lyhytelokuvan kokoelma, jonka osista kukin keskittyy eri lapsiin. Elokuvan kokonaispituus on 123 minuuttia.


title: Näkymättömät lapset

text: Elokuva sai ensi-iltansa Venetsian elokuvajuhlilla 1. syyskuuta 2005."Näkymättömät lapset" on tuottaja Chiara Tilesin luomus. Hän työskenteli yhdessä Stefano Veneruson, MK Film Productionsin tuottajakumppaninsa kanssa toteuttaakseen tämän elokuvan, joka koostuu seitsemästä arvovaltaisten ohjaajien ohjaamasta osiosta. Kukin ohjaajista kertoo omasta näkökulmastaan ainutkertaisia tarinoita lasten olosuhteista omissa maailmankolkissaan.


title: Näkymättömät lapset

text: Projektin monimutkaisuus ja varsinainen päämäärä mielessään tuottajat tunsivat tarvetta ottaa mukaan erilaisia persoonallisuuksia ja yhteisöjä. "Näkymättömien lasten" tuottajia olivat Maria Grazia Cucinotta, Chiara Tilesi ja Stefano Veneruso MK Film Productionsista apulaistuottajinaan Gaetano Daniele, Anna Rita Dell’Atte, Cesare Falletti di Villafalletto ja Andrea Piedimonte. Elokuvan rinnakkaistuottajana oli Rai Cinema ja levittäjänä Italiassa 01 Distribution.


title: Aino Aalto (keihäänheittäjä)

text: Aino Aalto on suomalainen keihäänheittäjä, joka voitti kaksi kertaa keihäänheiton Suomen mestaruuden. Ensimmäisen kerran hän voitti vuonna 1945 tuloksella 36,92. Mestaruus tuli myös vuonna 1947 tuloksella 38,56, jolloin hän voitti olympiahopeamitalistin Kaisa Parviaisen.


title: Videopelivuosi 2008

text: Videopelivuosi 2008 käsittelee vuoden 2008 aikana julkaistuja videopelejä ja videopelimaailman merkittäviä tapahtumia.


title: Kapeasiemenkotilo

text: Kapeasiemenkotilo ("Vertigo angustior") on pieni ja harvinainen kotilolaji. Se on Suomessa rauhoitettu luonnonsuojelulailla. Kansainvälisesti se on silmälläpidettävä (NT) ja luokiteltu myös Suomen uhanalaisarvioinnissa 2010 silmälläpidettäväksi.


title: Kapeasiemenkotilo

text: Kapeasiemenkotilo on hyvin pieni. Likimain munanmuotoisen kuoren pituus on vain 1,6–1,8 mm ja leveys 0,8–0,9 mm. Keskeisenä tuntomerkkinä kuori kiertyy vasemmalle. Kierteitä on viisi ja niistä toiseksi viimeinen on viimeistä leveämpi ja viimeinen litistynytsivuttain. Kuoren vaalean kellanruskeassa ja lähes läpinäkymättömässä pinnassa on selkeitä ja säännöllisiä uurteita. Suuaukko on sydämenmuotoinen sillä aukon ulkoreunassa on lovi. Suuaukolla on viidestä kuuteen kapeaa hammasta ja suuaukon loven kohdalta kuoren sisään suuntautuu pitkä harjanne. Suuaukkoa ympäröivän huulen takana on painauma ja vieressä kookas kyhmy.


title: Kapeasiemenkotilo

text: Euroopassa laji on laajalti levinnyt lähes koko mantereelle, mutta runsain se on keskisessä Euroopassa. Se on kuitenkin kaikkialla hyvin paikoittainen ja monet aikaisemmat populaatiot ovat nykyisin hävinneet. Pohjoismaista se elää Tanskassa sekä Suomen, Ruotsin ja Norjan etelärannikoilla. Suomessa laji on aivan esiintymisalueensa pohjoisrajalla ja sitä on tavattu kaikkiaan pariltakymmeneltä esiintymispaikalta Eckerön, Kökarin, Iniön, Houtskarin, Nauvon, Dragsfjärdin sekä Turun alueilta. Lisäksi lajista tunnetaan yli sata vuotta vanhat havainnot Sipoosta ja Hangosta Luultavasti lajilla on lounaisella rannikkoseudulla enemmänkin esiintymiä.


title: Kapeasiemenkotilo

text: Kapeasiemenkotilo elää ainakin Suomessa, Ruotsissa ja Virossa kosteilla rantaniityillä sekä rannan tuntumassa kasvavissa lehtometsissä. Rantaan ajautuneiden simpukankuorten kalkki on ilmeisesti lajille tärkeää. Riittävän kalkkivaikutteisilla alueilla sitä tavataan myös kauempana rannasta. Esiintymispaikoilla maaperän pH:n tulee olla suurempi kuin 5,5. Kotilon on arveltu viihtyvän erityisesti vaahteran ja pähkinäpensaan lehdistä muodostuneessa karikkeessa. Lajin elintapoja ei tunneta kovin hyvin. Sen otaksutaan syövän maatuvaa orgaanista materiaalia, sienirihmastoja sekä leviä.


title: Kapeasiemenkotilo

text: Selkeää vuodenaikaan kiinnittynyttä elinkiertoa ei kapeasiemenkotilolla näytä olevan sillä keskenkasvuisia kotiloita tavataan ympäri vuoden. Kehitys munasta munivaksi aikuiseksi kestää 60–70 vuorokautta ja kotilot ovat täysikasvuisia oltuaan aktiivisia 40–55 vuorokautta. Epäsuotuisissa oloissa kotilot eivät ole aktiivisia. Myös muninta riippuu ympäristön olosuhteista. Kotilo laskee kesän aikana 20–70 munaa, noin yhden päivässä, kasvien lehdille ja voi elää ehkä kaksivuotiaaksi. Eläin kuolee noin kymmenen päivän kuluessa viimeisten munien laskemisesta.


title: Kapeasiemenkotilo

text: Laji on hävinnyt monilta vanhoilta esiintymispaikoiltaan ja on nykyisin uhanalainen monissa Euroopan maissa. Siksi se kuuluu Euroopan unionin luontodirektiivin II liitteessä mainittuihin lajeihin ja on rauhoitettu lailla myös Suomessa. Suomen lajiston uhanalaisarvioinnissa 2010 se on luokiteltu silmälläpidettäväksi, mutta lajin suojelutason katsotaan olevan suotuisa eli paras mahdollinen.


title: Juha Tanskanen

text: Juha Tanskanen on Sotkamon Jymyn nykyinen puheenjohtaja ja entinen pelinjohtaja. Hän omistaa kajaanilaisen mainostoimisto Pohjolan Mylly Oy:n.


title: Saku Hakkarainen

text: Saku Jalmari Hakkarainen (s. 20. heinäkuuta 1994) on suomalainen pelaajauransa lopettanut pesäpalloilija, joka edusti Superpesiksessä pelaavaa Sotkamon Jymyä. Hän on pesäpallolegenda Kari Hakkaraisen poika. Saku on edustanut koko pääsarjauransa Sotkamon Jymyä. Hakkarainen valmistui ylioppilaaksi Sotkamon lukiosta keväällä 2013.


title: Saku Hakkarainen

text: Hakkarainen voitti kaudella 2013 ensimmäisten Suomen mestaruutensa miesten pääsarjatasolla. Lisäksi hän on voittanut juniorimestaruuksia C-pojissa 2010, B-pojissa 2010, 2011 ja 2012 sekä A-pojissa 2013. Kaudella 2015 Hakkarainen toi Oulun Lipolle miesten Ykköspesiksessä 60 juoksua, mikä on kautta aikain toiseksi kovin lukema Ykköspesiksessä.


title: Yamadonga

text: Yamadonga (, suomeksi ”Mestarivaras”) on vuonna 2007 ilmestynyt intialainen, telugunkielinen elokuva, jonka on ohjannut ja käsikirjoittanut S. S. Rajamouli. Sankarin roolia elokuvassa esittää Jr. NTR ja sankaritarta Priyamani. Kuoleman jumala Yaman roolissa nähdään Mohan Babu.


title: Yamadonga

text:
Ovela jumalia pilkkaava rosvo nimeltä Raja (Jr. NTR) pitää panttivankinaan rikasta tyttöä Maheshwaria (Priyamani), joka sattuu olemaan hänen lapsuudenihastuksensa. Kuoleman jumala Yama (Mohan Babu) saa Rajan pilkasta tarpeekseen, ja lunnaita maksamaan tulleet miehet tappavat tämän. Yaman palvelijat hakevat Rajan Helvettiin, mutta nokkeluutensa ansiosta Raja saa varastettua Yaman taikaruoskan, jonka avulla hän rupeaakin itse kuoleman jumalaksi ja ryhtyy kamppailemaan Yaman kanssa Helvetin herruudesta. Lopulta Raja kuitenkin päättää lähteä takaisin maan päälle, jossa Maheshwari odottaa häntä. Ennen poistumistaan Raja on ehtinyt pyyhkiä syntinsä pois Chitraguptan (Brahmanandam) kirjasta, joten Yama ei pysty tappamaan häntä uudelleen. Katkeroitunut Yama ottaa valeasun ja tulee Rajan perässä maahan selvittämään kumpi heistä on ovelampi.
Pääosanäyttelijä Jr. NTR voitti roolisuorituksellaan vuoden 2007 Filmfare Awards South -palkinnon parhaan telugumiesnäyttelijän kategoriassa.


title: Yamadonga

text: Andhra Pradeshin osavaltion hallituksen myöntämiä Nandi Awards -palkintoja elokuvalle kertyi neljä kappaletta: leikkaus, puvustus, maskeeraus ja erikoistehtosteet.


title: Yamadonga

text: Elokuvan soundtrack julkaistiin 14. heinäkuuta 2007. Elokuvan musiikin on säveltänyt M. M. Keeravani. Anant Sriram ja Jonnavithula ovat sanoittaneet laulut.


title: Kölipallokala

text: Kölipallokala eli vanhemmalta nimeltään kolmihammaskala ("Triodon macropterus") on jäykkäleukakaloihin kuuluva kalalaji, jota tavataan indopasifiselta merialueelta. Se on ainoa elävä laji kölipallokalojen ("Triodontidae") heimossa.


title: Kölipallokala

text: Kooltaan kölipallokala kasvaa suurimmillaan 48–54 senttimetriä pitkäksi. Sen tunnusomaisin piirre on vatsan suurikokoinen läppä. Selkäeviä lajilla on yksi ja se sijaitsee ruumiin takaosassa. Pyrstöevä muistuttaa muodoltaan kuunsirppiä. Kummassakin kölipallokalan leaussa kolme hammasta ovat sulautuneet yhteen levymäisesti. Väriltään laji on kellanruskea. Vatsaläppä on vaaleampi ja kalan vatsassa on keltareunainen tumma täplä.


title: Kölipallokala

text: Kölipallokalaa tavataan alueelta, joka ulottuu Itä-Afrikan rannikolta Filippiineille, Japaniin ja Australiaan. Ne elävät syvissä vesissä tyypillisesti 50–300 metrin syvyydessä riuttojen läheisyydessä.


title: Yhdysvaltain avoin tennisturnaus 2012

text: Vuoden 2012 Yhdysvaltain avoin tennisturnaus pelattiin 27. elokuuta – 10. syyskuuta 2012 Queensissä, New Yorkissa. Se oli kaikkiaan 132. Yhdysvaltain avoin tennisturnaus ja vuoden neljäs Grand Slam -turnaus. Alun perin turnauksen piti päättyä sunnuntaina 9. syyskuuta, mutta miesten kaksinpeli jouduttiin jälleen siirtämään maanantaille.


title: Yhdysvaltain avoin tennisturnaus 2012

text: Kaksinpelien puolustavat mestarit olivat miehissä Serbian Novak Đoković ja naisissa Australian Samantha Stosur. Nelinpelien puolustavat mestarit olivat miehissä Itävallan Jürgen Melzer ja Saksan Philipp Petzschner sekä naisissa Yhdysvaltain Liezel Huber ja Lisa Raymond. Sekanelinpelin puolustava mestaripari oli Yhdysvaltain Melanie Oudin ja Jack Sock.


title: Yhdysvaltain avoin tennisturnaus 2012

text: Naisten kaksinpelin mestaruuden voitti Yhdysvaltain Serena Williams. Miesten kaksinpelin voitti Britannian Andy Murray, joka saavutti ensimmäisen Grand Slam -turnausvoittonsa voitettuaan lähes viisi tuntia kestäneessä loppuottelussa Novak Đokovićin. Ottelu päättyi Murrayn voittolukemiin 7–6(10), 7–5, 2–6, 3–6, 6–2.


title: Yhdysvaltain avoin tennisturnaus 2012

text: Naisten puolella turnauksesta jäivät loukkaantumisten takia pois Svetlana Kuznetsova, Kaia Kanepi ja Flavia Pennetta. Myös virustaudista kärsivä Vera Zvonarjova joutui jäämään pois turnauksesta. Miehissä nimekkäin poisjäänti oli maailmanlistan kolmosen, Rafael Nadalin poisjäänti. Polvivammoista kärsivä Nadal pelasi viimeksi Wimbledonissa.


title: Yhdysvaltain avoin tennisturnaus 2012

text: Belgialaisen Kim Clijstersin ura päättyi tähän turnaukseen. Kaksinpelissä hän putosi jatkosta toisella kierroksella hävittyään Laura Robsonille. Yhdysvaltalainen Andy Roddick ilmoitti 30-vuotissyntymäpäivänään 30. elokuuta 2012 lopettavansa uransa turnauksen jälkeen. Hänen viimeiseksi ottelukseen jäi neljännen kierroksen tappio Juan Martín del Potroa vastaan. Sveitsiläinen Roger Federer hävisi yllättäen puolivälierissä Tomáš Berdychille neljässä erässä. Tämä oli ensimmäinen kerta vuoden 2003 jälkeen, kun Federer ei päässyt Yhdysvaltain avoimissa välieriin. Super Saturday -päivä oli sateinen, ja naisten kaksinpeli jouduttiin siirtämään sunnuntaille. Välieränsä voittanut britti Andy Murray totesi olosuhteiden olleen vaikeimmat missä hän on koskaan pelannut. Miesten toinen välierä, serbialaisen Novak Đokovićin ja espanjalaisen David Ferrerin välillä jouduttiin keskeyttämään ensimmäisessä erässä Ferrerin johtaessa 5–2, kun alueelle annettiin tornadovaroitus. Turnauksen johto kertoi että pelaajat ja katsojat täytyy evakuoida. Ottelu pelattiin loppuun seuraavana päivänä, ja loppuottelu siirtyi jo viidentenä vuonna peräkkäin maanantaille.


title: Nüshu

text: Nüshu (perint.: 女書; yksink.: 女书; pinyin: nǚshū; sananmukaisesti ”naisten kirjoitus”), on kiinan kielen kirjoittamiseen käytetty tavukirjoitusjärjestelmä. Sitä käyttivät Hunanin maakunnan Jianyongin alueen yao-kansan naiset luultavasti 1000-luvun alusta 2000-luvulle asti. Koulutuksesta ulos rajatut ja kotipiiriin sidotut naiset kehittivät kiinan kielen kirjoitusmerkeistä salakielen, jolla he saattoivat viestiä toisilleen vapaasti. Naiset kirjoittivat nüshua erityisesti kankaalle, viuhkoihin, nenäliinoihin ja vöihin.


title: Nüshu

text: Nüshua kirjoitetaan oikealta vasemmalle. Kirjoitusmerkkejä oli käytössä yli 600, joista 400–500 käyttäjää kohti. Merkit ovat kursiivilla kirjoitettuja kapeita variantteja kaishu-kirjoitusmerkeistä, ja ne ovat syntyneet kolmella eri tavalla: suoraan lainaamalla, muokkaamalla, ja vanhoja osia yhdistelemällä. Merkeistä kukin edustaa aina yhtä tietyllä tavalla lausuttua tavua, vaikka tavu edustaisikin eri sanoja eri asiayhteyksissä.


title: Nüshu

text: Viimeinen nüshun käyttäjä kuoli vuonna 2004. Vaikka kirjoitus onkin menettänyt käytännön merkityksensä, Kiinan hallitus pyrkii pitämään sitä hengissä järjestämällä sen opetusta ja näyttelyitä. Elvytykseen pelätään kuitenkin liittyvän kirjoituksen alkuperäisten piirteiden vääristymistä.


title: Stjernen Hockey

text: Stjernen Hockey on norjalainen jääkiekkojoukkue Norjan Fredrikstadista. Joukkue pelaa Norjan korkeimmalla sarjatasolla GET-ligaenissa, jonka mestaruuden se kertalleen on onnistunut voittamaan vuonna 1986. Kotiottelunsa joukkue pelaa Stjernehallenissa.


title: Privateering

text: Privateering on Mark Knopflerin seitsemäs sooloalbumi, ja ensimmäinen tupla-albumi. Se julkaistiin 3. syyskuuta 2012.


title: Privateering

text: Albumi nousi Suomen virallisen listan sijalle 7.


title: Rosie Perez

text: Rosa María ”Rosie” Perez (s. 6. syyskuuta 1964) on yhdysvaltalainen näyttelijä, tanssija, koreografi, ohjaaja sekä puertoricolaisten oikeuksia puolustava aktivisti. Hän on näytellyt muun muassa elokuvissa "Do the Right Thing – kuuma päivä" (1989), "Mustat donkkaa tykimmin" (1992), "Kesytön sydän" (1993), "Peloton" (1993), "Toiminnan nainen" (1997), "The 24 Hour Woman" (1999), "Näkymättömät lapset" (2005), "The Take" (2007) ja "The Counselor" (2013).


title: Risto Veste

text: Risto Eino Alfred Westerlund (käytti taiteilijanimeä Risto Veste; 17. marraskuuta 1919 Helsinki – 6. elokuuta 1987 Rovaniemi) oli suomalainen ohjaaja, näyttelijä ja teatterinjohtaja.


title: Risto Veste

text: Teatterinjohtajana Veste toimi muun muassa Rovaniemen teatterissa 1953–1954, Kemin kaupunginteatterissa 1954–1960 sekä Oulun Teatterissa 1961–1965 ja Oulun kaupunginteatterissa 1965–1970.


title: Risto Veste

text: Veste näytteli muun muassa elokuvissa Soita minulle, Helena!, Suopursu kukkii ja Synnin jäljet.


title: Massachusettsin yliopisto

text: Massachusettsin yliopisto on Yhdysvaltojen Massachusettsin osavaltiossa viidellä kampuksella toimiva yliopisto. Sen vanhin ja suurin kampus Amherstissa tunnetaan myös nimellä UMass Amherst. Muut kampukset sijaitsevat Bostonissa, Dartmouthissa, Lowellissa ja Worcesterissa.


title: Massachusettsin yliopisto

text: Yliopiston edeltäjä oli Massachusettsin maatalousoppilaitos, joka perustettiin vuonna 1863. Siitä tuli yliopisto 1947. Bostonin ja Worcesterin kampukset perustettiin 1962 ja 1964. Lowellin ja Dartmouthin kampukset olivat itsenäisiä korkeakouluja vuoteen 1991 asti jolloin ne yhdistettiin Massachusettsin yliopistoon.


title: Massachusettsin yliopisto

text: Syksyllä 2011 Amherstissä oli yli 28 000 opiskelijaa, joista noin 6 300 jatko-opiskelijoita. Bostonissa ja Lowellissa opiskelijoita oli yli 15 000 kummassakin, Dartmouthissa noin 9 200 ja Worcesterissa 1 200.


title: Moreno Veloso

text: Moreno Veloso (s. 22. marraskuuta 1972 Salvador) on brasilialainen muusikko. Hän on Caetano Veloson poika ja aloitti laulamisen 3-vuotiaana, kuusi vuotta myöhemmin myös kitaransoiton. Lauluntekijänä hän debytoi vuonna 1982 isänsä kappaleessa ”Um Canto de Afoxé para Bloco Do Ile”. Teini-ikäisenä Veloso kiersi isänsä ja Gilberto Gilin kanssa lyömäsoittajana. Myöhemmin hän soitti selloa Carlinhos Brownille. Hän on perustanut oman studionsa. Hän on julkaissut muun muassa kokeellisen albumin "Music Typewriter" (2001) yhdessä Alexandre Kassinin ja Domênico Lancelottin kanssa.


title: Nick Powell

text: Nick Powell (s. 23. maaliskuuta 1994) on englantilainen jalkapalloilija, joka pelaa Wigan Athleticissä. Hän on pelipaikaltaan keskikenttäpelaaja. Powell siirtyi Crewe Alexandrasta noin kuuden miljoonan punnan siirtokorvauksella Manchester Unitediin kesällä 2012. Wiganiin hän siirtyi vuonna 2016.


title: Brian Tyler

text: Brian Tyler (s. maaliskuu 1972) on yhdysvaltalainen elokuva-, televisio- ja videopelisäveltäjä sekä musiikki- ja elokuvatuottaja. Hänen musiikkiaan on muun muassa elokuvissa "The Expendables", "", "Rambo" ja "Fast & Furious" sekä videopeleissä "" ja "".


title: George Whipple

text: George Hoyt Whipple (28. elokuuta 1878 – 1. helmikuuta 1976) oli yhdysvaltalainen professori, joka sai vuonna 1934 Nobelin lääketieteen palkinnon yhdessä George Minotin ja William Murphyn kanssa tutkimuksestaan maksan käytöstä anemian hoidossa.


title: George Whipple

text: Whipple osoitti, että maksan lisääminen anemiapotilaiden ruokavalioon paransi punasolujen määrää heidän veressään.


title: The Psychedelic Furs

text: The Psychedelic Furs on englantilainen post-punk/new wave-yhtye, joka perustettiin vuonna 1977. Yhtyeen johtohahmot ovat laulaja Richard Butler ja hänen veljensä Tim Butler. Muita jäseniä ovat Richard Good, Mars Williams, Amanda Kramer ja Paul Garisto.


title: The Psychedelic Furs

text: Yhtyeen musiikki on käynyt läpi useita vaiheita. Aluksi se oli karua art rockia ja myöhemmin new wavea ja hard rockia.


title: Marjanpuhdistin

text: Marjanpuhdistin (myös marjapuhdistin) on työväline, jota käytetään marjanpoimurilla poimittujen puutarha- tai metsämarjojen, kuten mustikoiden, puolukoiden, viinimarjojen ym., puhdistamiseen poiminnan jälkeen ennen marjojen säilöntää tai käyttöä ruuaksi. Marjanpuhdistin toimii vain imuriin kytkettynä. Toimintaperiaatteena on säätää imurin imuteho siten, että se imee kevyet irtoroskat, kuten lehdet ja neulaset, imuriin mutta päästää halutut marjat putoamaan sankoon putken läpi. Yleensä marjanpuhdistimessa on sivuaukkoja, joilla imutehoa voidaan säätää. Viallisia marjoja tai muita painavia roskia imuriin kytkettävä marjanpuhdistin ei poista. Usein imurikäyttöistä marjanpuhdistinta käytetäänkin vain suuria marjamääriä puhdistettaessa. Pienillä määrillä marjalävikkö on yleensä nopeampi väline. Imurikäyttöisen marjanpuhdistimen etuna on tosin lävikköön verrattuna se, että puhdistus tapahtuu yleensä siistimmin.


title: Säätökondensaattori

text: Säätökondensaattori, aiemmin säätökapasitori on elektroniikan komponentti jota käytetään oskillaattoreiden ja resonanssipiirien värähtelytaajuuden säätämiseen. Säädettävät kondensaattorit jaetaan kahteen ryhmään: jatkuvasäätöisiin säätökondensaattoreihin ja työkalusäätöisiin trimmerikondensaattoreihin. Rakenteeltaan kaikki säädettävät kondensaattorit ova lähes samanlaisia, eli koostuvat kahdesta levypakasta, joista kiinteä on nimeltään staattori ja liikkuva on roottori. Kapasitanssi määräytyy sen mukaan, kuinka paljon levyt ovat toistensa kanssa limittäin. Eristeenä säädettävissä kondensaattoreissa käytetään ilmaa, kiillettä tai muovia. Niitä käytetään yleensä suurtaajuuspiireissä. Säädettävät kapasitanssiarvot ovat yleensä kovin pieniä mutta siitä ei välttämättä ole haittaa sovelluksesta riippuen.


title: Siimaleikkuri

text: Siimaleikkuri on kevytrakenteinen, siimaleikkuriterällä varustettu raivaussaha, jota myös kutsutaan trimmeriksi. Sellaisia käytetään nurmikonleikkuussa niiden kohtien leikkaamiseen, joihin ruohonleikkuri ei ulotu, kuten aidan alla olevat kohdat. Siimaleikkureita on sekä polttomoottori- että sähkökäyttöisiä.


title: Tønsberg Vikings

text: Tønsberg Vikings on norjalainen jääkiekkoseura Tønsbergistä Norjasta. Sen edustusjoukkue pelaa maan korkeimalla sarjatasolla GET-ligaenissa, johon se nousi kauden 2011-2012 päätteeksi. Tätä ennen joukkue pelasi Norjan alemmissa divisioonissa, nousten neljännestä divisioonasta kolmanteen vuonna 2004 ja siitä toiseen divisioonaan kaudeksi 2009-2010. Kotiottelunsa joukkue pelaa Tønsberg Ishallissa, jonka kapasiteetti on 500 katsojaa.


title: Sudarskyn eksoplaneettojen luokitus

text: Sudarskyn eksoplaneettojen luokitus on teoreettinen suurten kaasuplaneettojen ulkonäön ennustamiseen suunniteltu luokitusjärjestelmä. Se perustuu siihen, että eri lämpötiloissa eri aineet tiivistyvät pilviksi ja antavat planeetalle erilaisen ulkonäön. Se kuvattiin ensimmäisen kerran David Sudarskyn johtaman ryhmän vuonna 2000 julkaisemassa paperissa "Albedo and Reflection Spectra of Extrasolar Giant Planets". Luokitusta laajennettiin vuonna 2003 julkaisussa "Theoretical Spectra and Atmospheres of Extrasolar Giant Planets".


title: Sudarskyn eksoplaneettojen luokitus

text: Järjestelmässä kaasuplaneetat luokitellaan niiden kaasukehän mallinnettujen fyysisten piirteiden perusteella viiteen ryhmään. Aurinkokunnassa vain Saturnus ja Jupiter kuuluvat Sudarskyn luokituksen piiriin ja molemmat niistä kuuluvat luokkaan I. Planeettojen ulkonäkö vaihtelee huomattavasti saman luokan sisällä, Jupiter ja Saturnus jotka kuuluvat samaan luokkaan, ovat melko erilaisia, Saturnuksessa näkyy vähemmän piirteitä.


title: Tour EP

text: Tour EP on kanadalaisen metalliyhtyeen Strapping Young Ladin EP, joka on julkaistu vuonna 2003.


title: Tour EP

text: Levyä myytiin yhtyeen keikoilla promona yhtyeen tulevalle albumille Strapping Young Lad rajoitettuna 2500 kopion painoksena.


title: William Murphy

text: William Parry Murphy (6. helmikuuta 1892 Stoughton, Wisconsin – 9. lokakuuta 1987 Brookline, Massachusetts) oli yhdysvaltalainen professori, joka sai vuonna 1934 Nobelin lääketieteen palkinnon yhdessä George Minotin ja George Whipplen kanssa tutkimuksestaan maksan käytöstä anemian hoidossa.


title: William Murphy

text: Murphy väitteli lääketieteen tohtoriksi Harvardin yliopistossa vuonna 1920. Hän työskenteli Peter Bent Brighamin sairaalassa Bostonissa yhdessä George Minotin kanssa. Whipple oli osoittanut 1920-luvun alussa että maksan lisääminen ruokavalioon paransi anemiapotilaiden punasolujen määrää. Murphy ja Minot alkoivat syöttää maksaa kaikille pernisiöösin anemian vaivaamille potilailleen. Uusi hoitotapa muutti pernisiöösin anemian parantumattomasta, usein tappavasta taudista helposti hoidettavaksi, ja oli pohjana 1940-luvulla kehitetylle B12-vitamiinihoidolle.


title: HMS Grasshopper (1909)

text: HMS Grasshopper oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa. Alus poistettiin palveluksesta pian sodan päätyttyä.


title: HMS Grasshopper (1909)

text: Alus tilattiin Fairfield Shipbuilding and Engineering Companyltä Govanista osana vuosien 1908-1909 laivasto-ohjelmaa. Sen köli laskettiin 17. huhtikuuta 1909 ja alus laskettiin vesille 22. lokakuuta 1909. Alus valmistui heinäkuussa 1910.


title: HMS Grasshopper (1909)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin romutettavaksi 1. marraskuuta 1921.


title: HMS Mosquito (1910)

text: HMS Mosquito oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa. Alus poistettiin palveluksesta pian sodan päätyttyä.


title: HMS Mosquito (1910)

text: Alus tilattiin Fairfield Shipbuilding and Engineering Companyltä Govanista osana vuosien 1908-1909 laivasto-ohjelmaa. Sen köli laskettiin 22. huhtikuuta 1909 ja alus laskettiin vesille 27. tammikuuta 1910. Alus valmistui vielä samana vuonna elokuussa.


title: HMS Mosquito (1910)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin romutettavaksi 31. elokuuta 1920.


title: Dilin alue

text: Dilin alue on yksi Itä-Timorin kolmestatoista hallinnollisesta alueesta. Sen pääkaupunki on Dili. Alueen pinta-ala on 368 km ja vuoden 2010 väkiluku oli 234 026, suurin kaikista Itä-Timorin alueista.


title: Andrej Glavan

text: Andrej Glavan (s. 14. lokakuuta 1943 Soteska) on slovenialainen roomalaiskatolinen piispa. Hänet vihittiin papiksi Ljubljanan arkkihiippakuntaan 29. kesäkuuta 1972 ja nimitettiin sen vihkipiispaksi sekä Musti in Numidian titulaaripiispaksi 13. toukokuuta 2000. Piispaksi vihkiminen seurasi 12. kesäkuuta. Pääkonsekraattorina toimi Franc Rodé, jota avustivat Metod Pirih ja Franc Kramberger.


title: Andrej Glavan

text: 7. huhtikuuta 2006 Glavan sai nimityksen Novo Meston piispaksi.


title: Sari Raumala

text: Sari Kinnunen (o.s. Raumala, s. 12. helmikuuta 1968) on suomalainen pikajuoksija, joka on naimisissa keihäänheittäjä Kimmo Kinnusen kanssa. Hänellä on yksi hopea ja kolme pronssia Kalevan kisoista 200 metrin matkalta. Hän edusti Mikkelin Kisa-Veikkoja. Häntä valmensivat uransa aikana Kari Kuusela, Risto Häyrynen ja Markku Perttunen.


title: Sari Raumala

text: Raumalan ennätys 100 metrillä on 11,88 ja 200 metrillä 23,46. Hän osallistui 4 × 100 metrin viestissä Splitin EM-kilpailuihin 1990 ja hänellä on runsaasti maaotteluedustuksia.


title: HMS Renard (1909)

text: HMS Renard oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Renard (1909)

text: Alus tilattiin Cammell Laird and Companyltä Birkenheadistä osana vuosien 1908-1909 laivasto-ohjelmaa. Sen köli laskettiin 20. huhtikuuta 1909 ja alus laskettiin vesille vielä samana vuonna 13. marraskuuta. Alus valmistui syyskuussa 1910.


title: HMS Renard (1909)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin 31. elokuuta 1920 romutettavaksi.


title: HMS Racoon (1910)

text: HMS Racoon oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Racoon (1910)

text: Alus tilattiin Cammell Laird and Companyltä Birkenheadistä osana vuosien 1908-1909 laivasto-ohjelmaa. Sen köli laskettiin 1. toukokuuta 1909 ja alus laskettiin vesille 15. helmikuuta 1910. Alus valmistui vielä samana vuonna lokakuussa.


title: HMS Racoon (1910)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus haaksirikkoutui 9. tammikuuta 1918 Irlannin rannikolla.


title: HMS Beagle (1909)

text: HMS Beagle oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Beagle (1909)

text: Alus tilattiin John Brown and Companyltä Clydebankistä osana vuosien 1908-1909 laivasto-ohjelmaa. Sen köli laskettiin 17. maaliskuuta 1909 ja alus laskettiin vesille vielä samana vuonna 16. lokakuuta. Alus valmistui kesäkuussa 1910.


title: HMS Beagle (1909)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin 1. marraskuuta 1921 romutettavaksi.


title: HMS Bulldog (1909)

text: HMS Bulldog oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Bulldog (1909)

text: Alus tilattiin John Brown and Companyltä Clydebankistä osana vuosien 1908-1909 laivasto-ohjelmaa. Sen köli laskettiin 30. maaliskuuta 1909 ja alus laskettiin vesille vielä samana vuonna 13. marraskuuta. Alus valmistui 7. heinäkuuta 1910.


title: HMS Bulldog (1909)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin 21. syyskuuta 1920 romutettavaksi.


title: HMS Foxhound (1909)

text: HMS Foxhound oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Foxhound (1909)

text: Alus tilattiin John Brown and Companyltä Clydebankistä osana vuosien 1908-1909 laivasto-ohjelmaa. Sen köli laskettiin 1. huhtikuuta 1909 ja alus laskettiin vesille vielä samana vuonna 11. joulukuuta. Alus valmistui syyskuussa 1910.


title: HMS Foxhound (1909)


title: HMS Harpy (1909)

text: HMS Harpy oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Harpy (1909)

text: Alus tilattiin J. Samuel White and Companyltä Cowesista Isle of Wightilta osana vuosien 1908-1909 laivasto-ohjelmaa. Sen köli laskettiin 23. huhtikuuta 1909 ja alus laskettiin vesille vielä samana vuonna 27. marraskuuta. Alus valmistui heinäkuussa 1910.


title: HMS Harpy (1909)


title: HMS Basilisk (1910)

text: HMS Basilisk oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Basilisk (1910)

text: Alus tilattiin J. Samuel White and Companyltä Cowesista Isle of Wightilta osana vuosien 1908-1909 laivasto-ohjelmaa. Sen köli laskettiin 11. toukokuuta 1909 ja alus laskettiin vesille 9. helmikuuta 1910. Alus valmistui vielä samana vuonna syyskuussa.


title: HMS Basilisk (1910)


title: HMS Rattlesnake (1910)

text: HMS Rattlesnake oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Rattlesnake (1910)

text: Alus tilattiin Harland and Wolffilta Glasgowista osana vuosien 1908-1909 laivasto-ohjelmaa. Sen köli laskettiin 29. huhtikuuta 1909 ja alus laskettiin vesille 14. maaliskuuta 1910. Alus valmistui vielä samana vuonna elokuussa.


title: HMS Rattlesnake (1910)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin 9. toukokuuta 1921 romutettavaksi.


title: A-F Records

text: A-F Records on yhdysvaltalainen itsenäinen levy-yhtiö. Levy-yhtiön perusti punk rock -yhtye Anti-Flag, joka on myös itse julkaissut yhtiön kautta yhden studioalbuminsa ("Mobilize"). Levy-yhtiön toimitilat sijaisevat Anti-Flagin kotikaupungissa Pittsburghissa Pennsylvaniassa. Vuonna 2004 kaupunkia koetellut tulva aiheutti pahoja vahinkoja levy-yhtiön toimitiloille, minkä takia se joutui tiputtamaan kolme yhtyettä pois listoiltaan taloudellisista syistä.


title: Gliotoksiini

text: Gliotoksiini on mykotoksiini, jolla on antibakteerisia ja antiviraalisia ominaisuuksia. Sitä ei käytetä kliinisessä käytössä toksisuutensa vuoksi. Yhdisteen tuottajaksi tiedetään ainakin "Aspergillus fumigatus". Gliotoksiini muokkaa ihmisen immuunivasteita ja saa aikaan apoptoosia erilaisissa solutyypeissä.


title: Gliotoksiini

text: Gliotoksiinin kemiallinen kaava on CHNOS, moolimassa 326,391 g/mol ja CAS-numero 67-99-2.


title: Hans Spemann

text: Hans Spemann (1869-1941) oli saksalainen biologian professori, joka sai vuonna 1935 Nobelin lääketieteen palkinnon alkionkehitykseen liittyvästä tutkimuksesta.


title: Hans Spemann

text: Spemann syntyi Stuttgartissa vuonna 1869. Hänen isänsä oli kustantaja, ja ennen yliopistoon menoa myös Hans Spemann työskenteli muutamia vuosia kustannusalalla ja suoritti varusmiespalveluksen. Hän opiskeli Heidelbergin, Münchenin ja Würzburgin yliopistoissa ja suoritti tutkinnon lääketieteessä, eläintieteessä ja kasviopissa. Hän työskenteli Würzburgin yliopistossa eläintieteen laitoksella vuoteen 1908 asti. Silloin hänestä tuli eläintieteen ja anatomian professori Rostockin yliopistoon. 1914 hän siirtyi Berliiniin ja 1919 Freiburgin yliopistoon Freiburg im Breisgaussa, missä hän jatkoi eläkeikäänsä, vuoteen 1937 saakka.


title: Hans Spemann

text: Spemann teki kokeellista tutkimusta sammakkoeläinten alkioilla ja kehittyi taitavaksi mikrokirurgiksi. Siirtämällä soluja alkion osasta toiseen hän totesi, että varhaisessa vaiheessa solujen kehityssuunta ei ollut määrätty: jos ihosoluja siirrettiin hermosolujen joukkoon, niistä tuli hermosoluja. Hän osoitti vuonna 1924 että alkiossa on tietty osa, jonka solut ohjaavat alkion muiden solujen järjestäytymistä alkionkehityksen aikana.


title: MCO

text: MCO voi tarkoittaa seuraavia:


title: MHL

text: MHL voi tarkoittaa:


title: Notre Dame du Haut

text: Ronchampin kappelia, viralliselta nimeltään Chapelle Notre Dame du Haut, pidetään yhtenä ranskalais-sveitsiläisen arkkitehti Le Corbusier'n parhaista töistä ja yhtenä 1900-luvun kirkkoarkkitehtuurin merkittävimmistä teoksista.


title: Notre Dame du Haut

text:
Vuonna 1954 valmistunut kappeli sijaitsee korkealla kukkulalla Ronchampin kunnassa lähellä Belfortin kaupunkia itäisessä Ranskassa. Se rakennettiin toisessa maailmansodassa täysin tuhoutuneen, 300-luvulta peräisin olleen pyhiinvaelluskappelin tilalle.
Kappeli on ainutkertainen Le Corbusier'n tuotannossa sikäli, että se poikkeaa hänen omista standardointia ja kone-estetiikkaa ihailevista periaatteistaan. Hän suunnitteli kappelin täysin sijoituspaikan ehdoilla, mutta käytti kuitenkin hyväksi kehittämäänsä Modulor-mitoitusjärjestelmää.


title: Notre Dame du Haut

text: Kukkulalta voi nähdä horisontin jokaiseen ilmansuuntaan, ja kukkulalla oli vuosituhantiset perinteet pyhiinvaelluskohteena, alkaen kelttien auringonpalvontapaikkana ja sittemmin kristillisenä Neitsyt Marian palvontapaikkana keskiajalla. Kukkulalle kiivetessä kappeli tulee näkyviin vasta aivan huipulle saavuttaessa.


title: Notre Dame du Haut

text: Rakennus on tehty pääosin betonista, mutta sotien jälkeisen materiaalipulan takia siinä on käytetty myös sodan tuhoaman vanhan kappelin kiveä. Pyöreäpäiset tornit on muurattu tiilestä, mutta niiden kupolit ovat betonia.


title: Notre Dame du Haut

text: Kappelin kantavat rakenteet koostuvat ylöspäin ohenevista valkoisista, ruiskubetonilla pinnoitetuista betonimuureista, joiden paksuus on suurimmillaan noin 270 cm. Pohjoisseinän katkaisevat kaksi noin 20 metriä korkeaa tornia, jotka avautuvat kappelin sisätilaan tuoden sinne epäsuoraa valoa. Tornien välissä on niin sanottu arkisisäänkäynti. Sakaristoon kuljetaan ulkoseinään ripustettuja kapeita portaita pitkin.


title: Notre Dame du Haut

text: Ylösalaisin käännetyltä vaikuttava, pullistunutta purjetta tai sienen lakkia muistuttava kattorakenne tukeutuu paksujen betoniseinien sisään kätkettyihin pilareihin. Katto ja monet betoniset yksityiskohdat alempana rakennuksessa on jätetty raakapintaisiksi, kun taas seinät on rapattu valkoisiksi sekä sisältä että ulkoa.


title: Notre Dame du Haut

text: Koveran itäseinän suojassa sijaitsee ulkoalttari, jossa on oma kuoriparvi ja saarnastuoli. Alttaripöytänä toimii paksu betonilaatta. Itäseinä kaartuu kaakkoon ja päättyy terävään nurkkaan, jonka yläpuolella myös kattorakenne kohoaa teräväksi kärjeksi.


title: Notre Dame du Haut

text: Eteläseinää lävistää 27 erimuotoista ja -kokoista ikkunaa, joiden kuilumaisten aukkojen valkoisista sisäpinnoista valo heijastuu pehmeänä. Monissa ikkunoissa on käytetty värillistä lasia kirkkaissa perusväreissä. Joihinkin laseihin Le Corbusier teki pieniä maalauksia tai kirjoitti huolellisella kaunokirjoituksella otteita Neitsyt Marian rukousteksteistä.


title: Notre Dame du Haut

text: Kappelin eteläseinällä, eikä lännessä kuten on tapana, on rakennuksen monumentaalinen, molemmin puolin värikkäästi emalikoristeltu takorautainen pääovi, joka avataan vain pyhiinvaelluspäivinä. Ovi on 3 x 3 metrin kokoinen, 33 senttimetriä paksu ja painaa 2,3 tonnia. Emalitaulujen kuva-aiheina on pilviä, käsiä, puita ja tähtiä – aiheita, joita Le Corbusier käytti usein maalausharjoitelmissaan.


title: Notre Dame du Haut

text: Pääoven vasemmalla puolella kohoaa noin 27 metriä korkea, eteläpuoleltaan pyöristetty päätorni, joka avautuu kappelin sisätilaan ja muodostaa juurelleen pienen sivukappelin. Tornin suoralla pohjoissivulla olevat ikkunat tuovat sisään valoa, joka heijastuu epäsuorana alas sivukappeliin tornin koverasta eteläsivusta. Sama periaate toistuu pohjoisseinän kahdessa matalammassa tornissa.


title: Notre Dame du Haut

text: Ikkunaton länsiseinä kiertyy molemmista päistään tornien ympärille, lounaassa päätornin ja luoteessa matalamman tornin. Länsiseinän yläreunassa on hevosen sieraimia muistuttava ulkoneva vesikouru, joka johdattaa sadeveden alapuolella olevaan veistokselliseen kaivoon.


title: Notre Dame du Haut

text: Kaikki sisätilan pinnat ovat kaarevia tai kaltevia. Kattorakenne näyttää sisältä hieman riippuvalta kankaalta. Jopa lattia viettää alaspäin alttaria kohti, seuraten kukkulan pinnanmuotoa rakennuksen kohdalla. Perinteisesti itäseinälle sijoitettu alttari sijaitsee matalalla korokkeella.


title: Notre Dame du Haut

text: Kappelin sisällä pyhyyden tuntua luovat paksujen seinien erikokoiset, eri suuntiin taivaalle avautuvat pienet ikkuna-aukot. Niiden valo heijastelee ikkunakuilujen valkoisista sisäpinnoista paksujen seinien läpi kulkiessaan ja luo kappelin sisään pehmeän epäsuoran valaistuksen. Epäsuoraa valoa tulee myös kattorakenteen ja eteläseinän yläosan välisestä kymmenen senttimetrin raosta sekä kolmesta tornista. Rakennuksessa ei ole lainkaan sähkövaloa, vaan päivänvalo ja kynttilänvalo saavat riittää.


title: Notre Dame du Haut

text: Ulkoseinien tapaan myös valkoiset sisäseinät on pinnoitettu karkealla ruiskubetonilla. Kahdeksalle betonista ja iroko-puusta tehdylle penkkiriville mahtuu istumaan noin 200 sanankuulijaa. Muu osa salin lattiasta on tyhjää. Saarnastuoli on portaita myöten raakabetonia.


title: Notre Dame du Haut

text: Le Corbusier ei halunnut kappeliin lainkaan kelloja. Vasta kappelin 20. vuosipäivän kunniaksi sen länsipuolelle pystytettiin kolmen kellon matala kellovarustus arkkitehti Jean Prouvén suunnitelmien mukaan. Kappelin alle rinteeseen Le Corbusier suunnitteli raakabetonisia talous- ja kokoustiloja, jotka ovat osittain maan sisässä.


title: Notre Dame du Haut

text: Vuonna 2011 vihittiin käyttöön kappelin lähelle rakennettu klarissalaisluostari, joka valmistui italialaisen Renzo Pianon suunnitelman mukaan huolimatta hanketta kohdanneesta runsaasta vastustuksesta.


title: Na Stínadlech

text: Na Stínadlech on Teplicessä Tšekin tasavallassa sijaitseva jalkapallostadion. Se toimii Tšekin pääsarjassa Gambrinus ligassa pelaavan FK Teplicen kotikenttänä. Tšekin jalkapallomaajoukkue pelaa myös usein otteluitaan Na Stínadlechilla.


title: Strahov-stadion

text: Strahov-stadion () on Tšekin tasavallan pääkaupungissa Prahassa sijaitseva stadion. Se sijaitsee kaupungin länsiosassa Strahovin kaupunginosassa ja stadionille mahtuu yhteensä 240 000 katsojaa. Strahov-stadion on maailman suurin stadion ja Indianapolisin moottoriradan jälkeen maailman toiseksi suurin urheilulaitos yleisökapasiteetilla mitattuna. Stadionilla ei ole lainkaan juoksuratoja ja sen pinta-ala on 63 500 neliömetriä. Esimerkiksi Helsingin olympiastadionin pinta-ala on 19 984 neliömetriä.


title: Strahov-stadion

text: Stadionia ei käytetä enää nykyään urheilutapahtumiin, vaan se on toiminut 1990-luvulta lähtien pop- ja rock-konserttien näyttämönä. Siellä ovat esiintyneet muun muassa The Rolling Stones, Pink Floyd ja U2. Normaalisti stadion palvelee Sparta Prahan jalkapallojoukkueen harjoituskeskuksena. Sen nurmikentälle on sijoitettu kuusi normaalikokoista jalkapallokenttää ja kaksi futsalkenttää.


title: Strahov-stadion

text: Strahov-stadion avattiin puurakenteisena vuonna 1926, kuusi vuotta myöhemmin valmistuivat betonirakenteiset katsomot. Myöhempiä laajennuksia tehtiin vuosina 1948 ja 1975. Se rakennettiin alun perin Sokol-liikkeen joukkovoimistelutapahtumia varten. Kommunistihallinon aikana toisen maailmansodan jälkeen stadionilla järjestettiin vastaavaa joukkoliikuntaa Spartakiadeissa.


title: Luettelo kilpauransa aikana kuolleista suomalaisurheilijoista

text: Tämä luettelo sisältää suomalaisia urheilijoita, jotka ovat kuolleet kilpauransa aikana.


title: Rosenzweig

text: Rosenzweig on muun muassa seuraavien henkilöiden sukunimi:


title: Anthony Obame

text: Anthony Obame Mylann (s. 10. syyskuuta 1988 Libreville) on gabonilainen taekwondoin. Hänestä tuli maansa ensimmäinen olympiamitalisti hänen voitettuaan hopeaa Lontoossa 2012.


title: Anthony Obame

text: Obame sai Afrikan-mestaruuskilpailuissa Tripolissa 2010 pronssia alle 87 kg:n sarjassa. Hän voitti Afrikan olympiakarsintaturnauksen yli 80 kg:n painoluokassa Kairossa 2012. Myöhemmin samana vuonna hän sai hopeaa opiskelijoiden MM-kilpailuissa yli 87 kg:n sarjassa Pocheonissa. Lontoon olympialaisissa hän saavutti hopeaa yli 80 kg:n painoluokassa. Hän voitti välieräottelussa kuubalaisen Robelis Despaignen pistein 7–6. Loppuottelu Italian Carlo Molfettaa vastaan päättyi jatkoajan jälkeen 9–9, ja Molfetta voitti kultamitalin tuomariäänestyksen perusteella.


title: Anthony Obame

text: Obame voitti maailmanmestaruuden yli 87 kg:n painoluokassa Pueblassa 2013 kukistettuaan loppuottelussa Iranin Sajjad Mardanin. Hän voitti Afrikan-mestaruuden yli 87-kiloisissa Tunisissa 2014. Hän sai samassa painoluokassa MM-pronssia Tšeljabinskissa 2015.


title: HMS Savage (1910)

text: HMS Savage oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa. Alus poistettiin palveluksesta pian sodan päätyttyä.


title: HMS Savage (1910)

text: Alus tilattiin John I. Thornycroft and Companyltä Woolstonista osana vuosien 1908-1909 laivasto-ohjelmaa. Sen köli laskettiin 2. maaliskuuta 1909 ja alus laskettiin vesille 10. maaliskuuta 1910. Alus valmistui vielä samana vuonna elokuussa.


title: HMS Savage (1910)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin romutettavaksi 9. toukokuuta 1921.


title: HMS Scourge (1910)

text: HMS Scourge oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa. Alus poistettiin palveluksesta pian sodan päätyttyä.


title: HMS Scourge (1910)

text: Alus tilattiin R. W. Hawthorn Leslie and Companyltä Hebburnista osana vuosien 1908-1909 laivasto-ohjelmaa. Sen köli laskettiin 9. maaliskuuta 1909 ja alus laskettiin vesille 11. helmikuuta 1910. Alus valmistui vielä samana vuonna elokuussa.


title: HMS Scourge (1910)


title: Gunnar Widegren

text: Gunnar Widegren (6. helmikuuta 1886 Tukholma, Ruotsi – 29. syyskuuta 1959 Tukholma) oli ruotsalainen kirjailija, käsikirjoittaja ja toimittaja.


title: Epäjatkuvuuskohta

text: Epäjatkuvuuskohta liittyy käsitteenä matematiikassa funktion jatkuvuuteen. Epäjatkuvuuskohta on funktion määrittelyjoukon arvo (eli joukko-opissa alkio), jonka ympäristössä "funktion arvot" eivät toteuta "jatkuvuusehtoa". Jatkuvuusehto riippuu matematiikan haarasta ja käsiteltävästä tilanteesta.


title: Epäjatkuvuuskohta

text:
Yhden muuttujan reaalifunktiolla on jatkuvuusehto
jossa kohdassa formula_2 toispuoleiset raja-arvot vasemmalta puolelta ja oikealta puolelta tulee olla samat ja tämän lisäksi funktion arvon formula_3 tulee olla raja-arvojen suuruinen. Jos toinen tai molemmat raja-arvot eivät ole olemassa tai ne ovat eri suuruiset, funktio on epäjatkuva kohdassa formula_2. Jos funktion arvo formula_3 on eri suuri kuin raja-arvot, on funktio epäjatkuva.


title: Epäjatkuvuuskohta

text: On huomattava, että jatkuvuus ja epäjatkuvuus ovat funktion ominaisuuksia, joten funktio voi olla epäjatkuva vain pisteissä, joissa se on määritelty! Epäjatkuvuuskohdat voidaan luokitella seuraaviin kategorioihin tai niiden yhdistelmiin.


title: Epäjatkuvuuskohta

text: Piste, jossa funktion graafi "hyppää" äkillisesti arvosta toiseen. Esimerkiksi funktio formula_6,


Epäjatkuvuuskohta


title: Epäjatkuvuuskohta

text: on epäjatkuva pisteessä formula_8.


title: Epäjatkuvuuskohta

text: Esimerkiksi funktio formula_6,


title: Epäjatkuvuuskohta

text: on epäjatkuva pisteessä formula_8. Lähestyttäessä origoa vasemmalta funktion arvot pienenevät rajatta ja vastaavasti oikealta lähestyttäessä ne kasvavat rajatta.


title: Epäjatkuvuuskohta

text: Heilahteluepäjatkuvuuskohta on piste, jossa funktiota ei voi määritellä jatkuvaksi, sillä funktio saa millä tahansa välillä pisteen ympäristössä useita eri arvoja. Esimerkiksi funktio formula_6,


title: Epäjatkuvuuskohta

text: on epäjatkuva pisteessä formula_8 riippumatta siitä, miten luku formula_15 valitaan. Funktio saa kaikki arvot välillä formula_16, kun formula_17, riippumatta siitä, kuinka pienellä välillä origon ympärillä funktiota tarkasteltaisiin. Näin ollen, oli formula_18 mitä tahansa, ei formula_19 ole jatkuva origossa.


title: Epäjatkuvuuskohta

text: Funktio saadaan "korjattua" jatkuvaksi epäjatkuvuuskohdassa, kun sen arvoa kyseisessä pisteessä muutetaan. Esimerkiksi funktio formula_6,


title: Epäjatkuvuuskohta

text: on epäjatkuva pisteessä formula_22, mutta "korjaamalla" formula_23 siitä tulisi jatkuva.


title: Tino Häber

text: Tino Häber (s. 6. lokakuuta 1982 Gera, Saksa) on saksalainen keihäänheittäjä, joka sijoittui kahdeksanneksi Lontoon olympialaisten 2012 miesten keihäänheitossa tuloksella 81,21. Hän selvisi viimeisenä eli kahdentenatoista keihäänheiton finaaliin tuloksella 80,39. Hän voitti Saksan mestaruuden Nürnbergissä 2008.


title: Tino Häber

text: Helsingin Euroopan mestaruustaruuskilpailuissa 2012 hän oli yhdeksäs. Hänen ennätyksensä on 83,46.


title: Ruotsinpitkäpalko

text: Ruotsinpitkäpalko ("Arabidopsis suecica") on Pohjoismaissa esiintyvä yksivuotinen ristikukkaiskasvilaji. Se on 15–40-senttiseksi kasvava melko hentovartinen, tavallisesti haarova ruoho. Laji eroaa samannäköisestä lituruohosta ("Arabidopsis thaliana") aluslehtien muodossa, ne ovat parijakoisia. Valkoiset ja kellertävät terälehdet ovat yksi tai kaksi millimetriä pidempiä kuin lituruoholla.


title: Ruotsinpitkäpalko

text: Ruotsinpitkäpalkoa kasvaa Suomen alueella yleisenä etelärannikolta Pohjois-Hämeen ja Pohjois-Karjalan korkeudelle.


title: Margit Papunen

text: Margit Anna-Liisa Papunen (o.s. Tamminen, s. 29. lokakuuta 1938 Äänekoski) on suomalainen keihäänheittäjä, joka voitti keihäänheiton Suomen mestaruuden 1959 tuloksella 43,81. Hän edusti Hämeenlinnan Tarmoa. Hänellä on kaksi maaotteluedustusta.


title: Regina Marjanen

text: Regina Emilia Marjanen (7. helmikuuta 1920 – 8. elokuuta 2004) oli suomalainen keihäänheittäjä ja koripalloilija.


title: Regina Marjanen

text: Marjanen sijoittui Oslon EM-kilpailussa 1946 keihäänheitossa seitsemänneksi tuloksella 36,34 m. Hän voitti keihäänheiton Suomen mestaruuden 1946 tuloksella 39,08 m voittaen Kaisa Parviaisen. Lisäksi hän sai keihäänheitossa kaksi SM-hopeaa ja kaksi SM-pronssia. Lisäksi hän voitti keihäänheitossa 13 TUL:n mestaruutta vuosina 1939–1952 ja kolme koripallon Suomen mestaruutta. Hän edusti Helsingin Tarmoa.


title: Terttu Sarkkinen

text: Terttu Sarkkinen (s. 13. elokuuta 1931) on suomalainen keihäänheittäjä, joka voitti Kalevan kisoissa 1953 Suomen mestaruuden tuloksella 41,64. Lisäksi hän voitti kaksi hopeaa Kalevan kisoista. Hän edusti Oulun Pyrintöä. Hänen ennätyksensä oli 43,96. Hänellä on myös yksi maaotteluedustus.


title: Kalle Aaltonen

text: Kalle Aaltonen oli suomalainen keihäänheittäjä, joka voitti keihäänheiton Suomen mestaruuden yhteistuloksella 96,75 vuonna 1909. Hänellä on lisäksi samassa lajissa kaksi mitalia SM-tasolta. Vuonna 1907 hän sai hopeaa ja vuonna 1910 Kalevanottelussa 1910 pronssia keihäänheiton yhteistuloksissa.


title: Oiva Jääskeläinen

text: Oiva Toivo Jääskeläinen (9. syyskuuta 1884 Hämeenlinna – 1. elokuuta 1946 Helsinki) oli suomalainen agronomi, joka toimi muun muassa Pellervo-Seuran toimitusjohtajana. Nuoruudessaan hänet tunnettiin myös lahjakkaana urheilijana.


title: Oiva Jääskeläinen

text: Hänen vanhempansa olivat kansakoulunopettaja Heikki Jääskeläinen ja Sandra Nordling. Jääskeläinen kirjoitti ylioppilaaksi 1904 ja valmistui agronomiksi 1911. Vuonna 1931 hän suoritti vielä maatalous- ja metsätieteiden kandidaatin tutkinnon Helsingin yliopistossa. Vuodesta 1916 lähtien Jääskeläinen toimi maanviljelijänä Ilmajoella ja hoiti myös useita alaan liittyviä tehtäviä eri järjestöjen palveluksessa. Vuonna 1927 hän aloitti Suomen laidunyhdistyksen toiminnanjohtajana ja siirtyi 1937 Pellervo-Seuran toimitusjohtajaksi. Jääskeläinen työkenteli samalla myös "Pellervon", "Nuorten Pellervon" ja "Suomen Osuustoimintalehden" päätoimittajana. Tohtoriksi hän väitteli vuonna 1936.


title: Oiva Jääskeläinen

text: Vuonna 1907 Jääskeläinen voitti Suomen mestaruuden keihäänheiton yhteistuloksessa tuloksella 83,12. Hänen paremman kätensä heitto kantoi 44,25. Jääskeläinen sijoittui 100 metrillä Suomen mestaruuskilpailuissa samana vuonna pronssille ajalla 11,5.


title: Liito-oravankirppu

text: Liito-oravankirppu ("Ceratophyllus (Monopsyllus) indages") on liito-oravalla elävä kirppulaji. Suomen lajiston uhanalaisarvioinnissa 2010 se on luokiteltu isäntälajinsa tapaan vaarantuneeksi (VU)


title: Liito-oravankirppu

text: Muiden kirppujen tapaan pieni, sivusuunnassa litistynyt hyönteinen. Koiraan ruumis on 2,3–3,0 mm ja naaraan 2,5–3,8 mm pitkä. Päässä, tuntosarven takana on kahdessa rivissä sukasia 0–1 sekä 2–3 kappaletta. Niskan pronotaalikammassa on vähemmän kuin 24 piikkiä. Tarkka lajinmääritys tapahtuu tutkimalla takaruumiin kärkiosaa mikroskoopilla. Koiraalla takaruumiin kahdeksas vatsakilpi on pitkä ja kapea ja siinä on pitkiä kärkisukasia. Yhdeksäs vatsakilpi on laajentunut. Naaraalla seitsemännen vatsakilven reuna muodostaa kulman. Naaraan spermathecan bulgaksi kutsuttu osa on sylinterin muotoinen ja hillaksi kutsuttua osaa leveämpi.


title: Liito-oravankirppu

text: Lähin sukulaislaji on oravankirppu ("Ceratophyllus (Monopsyllus) sciurorum")


title: Liito-oravankirppu

text: Lajin levinneisyysalue ulottuu Kamtsatkalta, Japanin pohjoisosista, Koreasta, Kiinasta ja Taiwanin pohjoisosista Siperian ja Keski-Aasian poikki Länsi-Venäjälle. Pohjoismaissa liito-oravankirppua tavataan ainoastaan eteläisessä Suomessa.


title: Liito-oravankirppu

text: Liito-oravankirppu on nimensä mukaisesti liito-oravan ("Pteromys volans") ulkoloinen. Lajin tarkemmat elintavat ovat kuitenkin tuntemattomat. Liito-oravan pesissä elää myös muita kirppulajeja, mutta liito-oravankirppu on näistä ainoa täysin liito-oravaan sidottu laji. Suomessa se näyttää esiintyvän pesissä ainoana kirppuna kesällä aikana, jolloin liito-oravalla on uusia poikasia.


title: Liito-oravankirppu

text: Suomessa liito-oravankirppu on ainoana kirppulajina luokiteltu uhanalaiseksi, sillä se ei vaarantuneeksi luokiteltuun isäntälajiinsa sidottuna voi olla ainakaan sitä vähempää uhanalainen.


title: Kapryylihappo

text: Kapryylihappo (eng. "Caprylic acid") (tunnetaan myös nimellä oktaanihappo) on tyydyttynyt rasvahappo. Yhdistettä esiintyy mm nisäkkäiden tuottamassa maidossa, kookosöljyssä ja öljypalmun ("Elaeis guineensis") tuottamassa palmuöljyssä. Kapryylihappoa käytetään mm esterinä parfyymeissä ja hoitona bakteerien aiheuttamaan tulehdukseen.


title: Kapryylihappo

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Nelson A. Miles

text: Nelson A. Miles (8. elokuuta 1839 – 5. toukokuuta 1925) oli yhdysvaltalainen sotilas, joka loi uransa Yhdysvaltain sisällissodassa ja osallistui siellä kaikkiin merkittäviin yhteenottoihin lukuun ottamatta Gettysburgin taistelua.


title: Nelson A. Miles

text: Pohjoisvaltioiden voiton jälkeen Miles oli merkittävässä roolissa useimmissa Suurille tasangoille ja tasankointiaaneja vastaan suuntautuneissa Yhdysvaltain armeijan sotaretkissä. Vuosina 1874–1875 hän pakotti comanchet, kiowat ja eteläiset cheyennet antautumaan Texasissa ja Coloradossa. Vuosina 1876–1877 Miles johti Little Bighornin taistelun jälkeisiä talvihyökkäyksiä ja pakotti lakotat ja pohjoiset cheyennet palaamaan reservaatteihinsa. Samana kesänä Miles joukkoineen osallistui nez percé -sotaan, joka johti päällikkö Josephin antautumiseen Montanassa. 1880-luvun jälkipuoliskon aikana Miles miehineen päätti lopullisesti apassi-johtaja Geronimon vuosikymmeniä jatkuneet ryöstöretket Yhdysvaltain ja Meksikon rajaseudulla. Vuonna 1898 hän osallistui Espanjan–Yhdysvaltain sotaan, jonka seurauksena Yhdysvallat sai haltuunsa Espanjan siirtomaat Karibialla ja Tyynellämerellä.


title: Nelson A. Miles

text: Miles kuoli Washington DC:ssä vuonna 1925 ollessaan lastenlastensa kanssa sirkuksessa. Tuolloin hän sai äkillisen sydänkohtauksen tehdessään kunniaa maansa lipulle kansallishymnin esityksen aikana. Hän oli kuollessaan eräs viimeisistä sisällissodan aikaisista sodanjohtajista. Miles haudattiin Arlingtonin kansalliselle hautausmaalle nimeään kantavaan mauseleumiin.


title: Pirkan Kierros

text: Pirkan Kierros on vuotuinen neljästä osatapahtumasta koostuva liikuntatapahtuma. Kierroksen osat ovat hiihto, pyöräily, soutu ja hölkkä.


title: Pirkan Soutu

text: Pirkan Soutu on vuosittainen Tampereen Pyhäjärvellä järjestettävä soututapahtuma. Tapahtuma järjestettiin ensimmäisen kerran vuonna 1979. Pirkan Soutu on osa Pirkan Kierrosta. Pirkan Kierroksen muut osatapahtumat ovat Pirkan Hiihto, Pirkan Pyöräily ja Pirkan Hölkkä.


title: O. A. J. Keinänen

text: Olivier August Johan Carlenius (27. syyskuuta 1841 Savonlinna – 25. syyskuuta 1904 Heinävesi) oli suomalainen runoilija joka käytti kirjailijanimeä O. A. J. Keinänen.


title: O. A. J. Keinänen

text: Carleniuksen vanhemmat olivat raatimies, kauppias Johan Olof Carlenius ja Maria Hatalin. Hän pääsi ylioppilaaksi 1864 Porvoon lukiosta ja opiskeli Helsingin yliopistossa valmistuen filosofian kandidaatiksi 1872.


title: O. A. J. Keinänen

text: Carlenius julkaisi 1867 "Suomalaisia lauluja"' nimisen runokokoelman. Hän tuli sittemmin mielisairaaksi kertoman mukaan onnettoman rakkauden takia ja alkoi kutsua itseään "Viipurin kuninkaaksi".


title: Luonnosta (Anaksagoras)

text: Luonnosta () oli Anaksagoraan kirjoittama luonnonfilosofiaa käsittelevä teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.


title: Luonnosta (Anaksagoras)

text: "Luonnosta" oli Anaksagoraan pääteos. Hän kirjoitti sen myöhemmällä iällään, mikä tarkoittaa, että se on todennäköisesti kirjoitettu Ateenassa. Teos on käsittänyt mahdollisesti ainakin kolme kirjaa. Teos on kirjoitettu joonialaisella kreikalla ja proosamuodossa Anaksimeneen mallin mukaan.


title: Luonnosta (Anaksagoras)

text: Platon viittaa teokseen "Sokrateen puolustuspuheessa" ja antaa ymmärtää, että Sokrates olisi lukenut sitä. Platonin ja muiden viittausten perusteella teos vaikuttaa olleen tunnettu ja suosittu Ateenassa 400-luvulla eaa.


title: Luonnosta (Anaksagoras)

text: Teoksesta on säilynyt nykyaikaan parikymmentä katkelmaa. Katkelmia on säilynyt ennen kaikkea Simplikioksen (kommentaari Aristoteleen "Fysiikkaan") kautta; tämä tunsi teoksen vielä 500-luvulla ja lainasi siitä otteita. Muita merkittäviä lähteitä teoksen sisältöön ovat Platon, Aristoteles, Theofrastos, Aetios ja Hippolytos.


title: Luonnosta (Anaksimandros)

text: Luonnosta () oli Anaksimandroksen kirjoittama luonnonfilosofinen teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.


title: Luonnosta (Anaksimandros)

text: Anaksimandroksen teos oli proosamuotoinen ja se oli yksi länsimaisen kirjallisuuden historian ensimmäisiä proosateoksia. Samalla teosta voidaan pitää historian ensimmäisenä todellisena filosofisena tutkielmana. Nimi "Luonnosta" on todennäköisesti annettu sille myöhemmin.


title: Luonnosta (Anaksimandros)

text: Teos esitti Anaksimandroksen teorian kaikkeuden synnystä sekä kaiken elävän kehittymisestä. Taivas ja maa saivat alkunsa rajattomasta "apeironista". Tästä syntynyt maa oli alun perin veden peitossa, mutta myöhemmin vesi kuivui lämmön vaikutuksesta osittain ja paljasti maan. Kasvit ja eläimet syntyivät kosteudesta, ihmiset puolestaan myöhemmin kaloista tai joistakin kaloja muistuttavista eläimistä. Teoria muistuttaa evoluutioteoriaa, mutta toisaalta myös kreikkalaisen mytologian kertomuksia, kuten kertomusta Deukalionista ja Pyrrhasta. Malcolm Schofieldin mukaan teos voidaan nähdä eräänlaisena naturalistisena versiona Hesiodoksen teoksesta "Jumalten synty".


title: Luonnosta (Anaksimandros)

text: Teoksesta säilyneet katkelmat ovat peräisin ennen kaikkea Aristoteleelta, Theofrastokselta, Pseudo-Plutarkhokselta, Hippolytokselta ja Simplikiokselta. Teoksella oli suuri vaikutus kreikkalaiseen filosofiseen kosmologiaan kirjallisuuden lajityyppinä.


title: Luonnosta (Filolaos)

text: Luonnosta () oli Filolaoksen kirjoittama pythagoralaista luonnonfilosofiaa käsittelevä teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.


title: Luonnosta (Filolaos)

text: Filolaoksen kerrotaan olleen ensimmäinen, joka julkaisi kirjan pythagoralaisista opeista. Samalla hän on ainoita pythagoralaisia, jonka teoksesta tunnetaan merkittävämpiä katkelmia. Filolaoksen teos käsitteli muun muassa musiikin teoriaa, jolla oli pythagoralaisessa ajattelussa myös metafyysisiä ja kosmologisia kytkentöjä.


title: Luonnosta (Filolaos)

text: Diogenes Laertioksella on säilynyt katkelma teoksen alusta:


title: Luonnosta (Filolaos)

text: Filolaoksen ajattelu liitti näin yhteen kaksi esisokraattisen filosofian käsitettä, joonialaisen luonnonfilosofian rajattoman ("apeiron") ja Parmenideen elealaisen ontologian rajan ("peran"). Yhdistävänä toimii "harmonian" käsite, jota olivat jo ennen pythagoralaisia käyttäneet Empedokles ja Herakleitos. Filolaoksen teoksessa harmoniaa käsitellään kuitenkin omaperäisen pythagoralaisesti numeerisina suhteina ja musikaalisen asteikon (pythagoralainen asteikko) avulla.


title: Luonnosta (Filolaos)

text: Platonin kerrotaan ostaneen Filolaoksen teoksen ja käyttäneen sitä "Timaioksensa" pohjaksi. Speusippos teki Filolaoksen teoksesta tiivistelmän.


title: Luonnosta (Herakleitos)

text: Luonnosta () oli Herakleitoksen kirjoittama luonnonfilosofiaa käsittelevä teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.


title: Luonnosta (Herakleitos)

text: Diogenes Laertioksen mukaan teos oli jaettu kolmeen osaan, jotka käsittelivät maailmankaikkeutta, politiikkaa ja teologiaa. Theofrastoksen mukaan osa teoksesta oli keskeneräinen, osa taas sekavasti kirjoitettu.


title: Luonnosta (Herakleitos)

text: Diogenes kertoo myös, että Herakleitos omisti teoksensa Efesoksen Artemiin temppelille sijoittaen teoksen sinne. Temppeleitä käytettiin antiikin aikana usein kallisarvoisten esineiden säilytyspaikkana. Diogeneen mukaan teos sai sellaisen maineen, että Herakleitoksen ajattelu keräsi paljon herakleitoslaisiksi kutsuttuja kannattajia. Teos oli saatavilla vielä Plutarkhoksen ja Klemens Aleksandrialaisen aikana, ellei myöhemminkin.


title: Corneille Heymans

text: Corneille Jean François Heymans (1892-1968) oli belgialainen tutkija, joka sai vuonna 1938 Nobelin lääketieteen palkinnon hengitystä sääteleviin mekanismeihin liittyvästä tutkimuksesta.


title: Koekytkentälevy

text: Koekytkentälevy tai koekytkentäalusta on levy, jolla voi testata elektronisia kytkentöjä tarvitsematta juottaa komponentteja. Levyllä on suuri määrä pieniä reikiä, joissa on kontaktipinta ja joihin liitettävien komponenttien johtimet painetaan. Reiät on jaettu ryhmiin ja kunkin ryhmän reikien kontaktit on levyn sisällä yhdistetty toisiinsa sähköisesti. Liitettävien komponenttien johtimet tai kytkentänastat sijoitetaan eri ryhmiin, jolloin niiden välille voidaan kytkeä muita komponentteja tai hyppylankoja. Koekytkentälevyn reunoilla voi olla pitkiä reikäryhmiä esimerkiksi virransyöttöä varten.


title: Koekytkentälevy

text: Levyjä on saatavana eri kokoisina ja pinnien määrä vaihtelee. Pieniä levyjä saattaa olla mahdollista yhdistää, jolloin pinnien määrä kasvaa. Koekytkentälevyjä voi käyttää moneen kertaan. Koekytkentälevyn avulla onkin hyvin helppoa kokeilla yksinkertaisia kytkentöjä ja kytkentöjä on helppo muuttaa.


title: Koekytkentälevy

text: Vaihtoehtoinen alusta kytkentöjen testaamiseen on reikäpiirilevy, johon osat kiinnitetään juottamalla.


title: Walter Rudolf Hess

text: Walter Rudolf Hess (1881–1973) oli sveitsilainen tutkija, joka sai vuonna 1949 Nobelin lääketieteen palkinnon väliaivojen toimintaan liittyvästä tutkimuksesta.


title: Herz

text: Herz on muun muassa seuraavien henkilöiden sukunimi:


title: Kytkentä

text: Kytkentä voi tarkoittaa seuraavia asioita:


title: Alberto Bolognetti

text: Alberto Bolognetti (8. heinäkuuta 1538 Bologna – 17. toukokuuta 1585 Villach) oli italialainen kardinaali. Hän syntyi Bolognan senaattori Francesco Bolognettin ja Lucrezia Fantuzzin poikana. Suvusta tuli 1700-luvulla myös toinen kardinaali, Mario Bolognetti.


title: Alberto Bolognetti

text: Bolognetti sai tohtorinarvon oikeudessa Bolognan yliopistosta 23. toukokuuta 1562. Hän toimi muun muassa studiumin professorina Bolognassa 1562–1565 ja Salernossa 1565–1575. Paavi Gregorius XIII kutsui hänet Roomaan ja nimitti apostoliseksi protonotaariksi vuonna 1572. Vuosina 1576–1578 Bolognetti toimi nuntiuksena Firenzessä ja vuosina 1578–1581 Venetsiassa.


title: Alberto Bolognetti

text: 27. huhtikuuta 1579 Bolognetti tuli valituksi Massa Marittiman hiippakunnan johtoon. Piispaksi konsekroinnista ei ole tietoja. Vuosina 1581–1585 Bolognetti toimi nuntiuksena Puolassa. Hänestä tehtiin konsistoriossa 12. joulukuuta 1583 kardinaalipappi, mutta hän ei saanut punaista hattua eikä titteliä. Hänet haudattiin Basilica di Santa Maria dei Serviin Bolognassa.


title: Miinoan kivi

text: Miinoan kivi on rajakivi Suomen ja Venäjän rajalla Kuhmossa. Se on ollut rajapyykkinä Täyssinän rauhasta 1596 alkaen.


title: Miinoan kivi

text: Miinoan kivi sijaitsee noin 40 kilometriä Kuhmon keskustasta koilliseen, entisen Suomen ja Vienan Karjalan välisen kulkureitin varrella. Kiven ohi kulki Pohjanlahden ja Vienanmeren välisen vedenjakajan ylittävä veneiden vetotie vesistöistä toiseen. Kivi tuli tunnetuksi, kun I. K. Inha otti 1890-luvulla valokuvan veneenvetäjistä kiven edustalla. Sakari Pälsi kirjoitti kivestä kokonaisen luvun kirjaansa "Karjalan talviteillä" (Otava 1922).


title: Miinoan kivi

text: Kiveen on hakattu Täyssinän rauhan rajamerkit: Ruotsin kolme kruunua ja venäläinen risti. Vuonna 1827 tehdyn Oulun läänin ja Arkangelin kuvernementin rajankäynnin yhteydessä kiveen hakattiin kirjaimet U ja A. Vuonna 1934 tehdyn Suomen ja Neuvostoliiton välisen rajantarkistuksen yhteydessä kiveen hakattiin tekstit SUOMI ja СССР. Lisäksi kiveen on hakattu rajan kulkua osoittava viisari ja rajapyykin numero 681. Kivi sijaitsee rajalinjalla Suomen ja Venäjän rajapaalujen välissä.


title: Miinoan kivi

text: Kiven sijaintipaikasta johtuen siihen tutustuminen edellyttää rajavartioston kirjallista lupaa.


title: Aleksejev

text: Aleksejev (), naisilla Aleksejeva (Алексе́ева) on yleisimpiä venäläisiä sukunimiä. Se perustuu kreikkalaisperäiseen ristimänimeen "Aleksei" (Алексе́й), jonka suomalainen vastine on etunimi Aleksi. Nimi voi viitata seuraaviin henkilöihin:


title: Uimahypyt kesäolympialaisissa 2012 – miesten 10 metrin kerroshypyt

text: Miesten 10 metrin kerroshyppykilpailu käytiin 10. – 11. elokuuta 2012 London Aquatics Centressä. Kilpailijoita oli yhteensä 32.


text: Karsinnoissa kilpailijat hyppäsivät kuusi hyppyä ja 18 parasta pääsi välierään.


text: Kilpailijat hyppäsivät kuusi hyppyä ja 12 parasta pääsi loppukilpailuun.


text: Kilpailijat hyppäsivät kukin kuusi hyppyä.


title: Edward Adelbert Doisy

text:
Edward Adelbert Doisy (1893-1986) oli yhdysvaltalainen biokemisti.
Hänelle myönnettiin yhdessä tanskalaisen Henrik Damin kanssa Nobelin lääketieteen palkinto 1943 K-vitamiinin löytämisestä.


title: Kristillisten Tekojen kirkko

text: Kristillisten Tekojen Kirkko on Tampereella perustettu suomalainen kristillinen uskonnollinen yhteisö, joka on rekisteröity uskonnolliseksi yhdyskunnaksi 9. toukokuuta 1983. Kristillisten Tekojen kirkko tunnustaa Raamatun kirjoituksiin perustuvaa kristillistä uskoa tavoitteenaan edistää rauhan, lähimmäisenrakkauden ja tasa-arvon toteutumista ihmisten kesken. Yhteisössä on käytössä aikuiskaste.


title: Kristillisten Tekojen kirkko

text: Pääosa Kristillisten Tekojen Kirkon perustajista oli työttömiä Tampereen seudulta. Yhteisön jäsenmäärä on 2000-luvulla ollut hyvin pieni, alle 20 henkeä.


title: Torittu

text: Torittu on kylä Padasjoen kunnassa Päijät-Hämeen maakunnassa.


title: Torittu

text: Toritun kylän historia on yhtä vanha kuin Padasjoen historia. Hallintopitäjän perustamisvuotena pidetään vuotta 1442. Tuolloin Padasjoen käräjillä vahvistettiin Toritun isäntien kauppa, jolla he olivat ostaneet neljänneksen hauholaisilta Lummene-metsästä. Loput Lummene-metsästä harmoslaiset ja torittulaiset ostivat vuonna 1558, jolloin pitäjän raja muodostui nykyiseksi. Vuoden 1539 maakirjan mukaan Toritussa oli Rekolan ja Pastilan talot, joista muodostettiin 1580-luvulla kaksi taloa lisää.


title: Torittu

text: Toritun kylän keskeisimmäksi paikaksi on muodostunut Sepänmäki eli kyläsepän museoalue, jonka vanhimmat rakennukset ovat peräisin 1700-luvulta. Kyläyhdistys pitää avoinna kesäisin Toritun kyläsepän museota ja järjestää mm. pärekattotalkoita ja muita museon hoitotalkoita sekä yhteisiä juhlia museopihalla kesäasukkaiden kanssa. Museoalueelle on myös kunnostettu sepän paja, jossa pidetään kursseja.


title: Torittu

text: Toritun vuonna 1905 rakennettu koulu lakkautettiin vuonna 1970 ja vuodesta 1979 asti siellä on toiminut Nuutisen kutomo.


title: Torittu

text: Toritulla on aktiivisen kyläyhdistyksen lisäksi myös aktiivinen ja toimiva metsästysseura. Kyläyhdistyksen ja metsästysseuran Leader-projektina valmistamalla Toritun luonto- ja kulttuurireitillä on peräti 27 km taivallettavaa luonto- ja kulttuurikohteista toisiin.


title: Torittu

text: Metsätalouden merkitys on suuri Toritun kylälle. Kylällä on monia pieniä järviä ja rantaa myös Lummene-järvestä, niinpä kylällä on paljon kesäasukkaita. Kutomon lisäksi kylällä on matkailuyrittämistä.


title: Torittu

text: Toritun kulttuurimaisemaa hallitsevat laajat, metsiin rajautuvat kumpuilevat peltovainiot ja niiden laitamilla sijaitsevat tilakeskukset. Kylän keskivaiheilla sijaitsevan ulkoilmamuseon rakennukset kuuluivat Pastilasta 1920-luvun alussa itsenäistyneeseen Seppälä -nimiseen torppaan, jossa asui kylän seppä vuoteen 1955 asti. Alueen vanhimmat rakennukset ovat 1700-luvulta.


title: Torittu

text: Seppälän koillispuolella, mäen harjanteella sijaitsee Toritun 1905 rakennettu koulu. Alkuperäisellään oleva rakennus on tyhjillään ja sitä vastapäätä on Nuutisen kutomon 1980-luvulla rakennettu asuin- ja tehdasrakennus.


title: Torittu

text: Toritun eteläosassa, maantien länsipuolella sijaitsevat laajojen peltojen ympäröimät Ylätalon ja Vainion tilakeskukset, joiden päärakennukset lienee rakennettu 1800-1900 -lukujen molemmin puolin.


title: Torittu

text: Pastilan kantatilan rakennuskanta lienee 1950-1960-luvulta. Toritun pohjoisosassa sijainnut Alhon 1600-luvulle palautuvan yksinäissäterin päärakennus on purettu.


title: Torittu

text: Pulkkila, Uuno [1946] 1984. Padasjoen historia.


title: Jegorov

text: Jegorov (), naisilla Jegorova (Его́рова) on yleisimpiä venäläisiä sukunimiä. Se perustuu kansanomaiseen etunimeen "Jegor", jonka kirjallisempi muoto on "Georgi". Suomessa vastaava etunimi on Yrjö. Sukunimi voi viitata seuraaviin henkilöihin:


title: Jegorov

text: Jegorov


title: Jegorov

text: Jegorova


title: Kuulakytkin

text: Kuulakytkin voi tarkoittaa seuraavia asioita:


title: Carlos Chávez

text: Carlos Chávez (13. kesäkuuta 1899 México – 2. elokuuta 1978 México) oli meksikolainen säveltäjä. Hänen teoksissaan on paikallisen kansanmusiikin ja uusklassismin vaikutteita. Chávezin tuotantoon kuuluu muun muassa seitsemän sinfoniaa ja baletteja. Hänen ainoa oopperansa, "The Visitors", kantaesitettiin New Yorkissa vuonna 1957. Chávez myös kirjoitti kaksi kirjaa, joista toinen oli vaikutusvaltainen "Toward a New Music: Music and Electricity" (1932), sekä musiikkiartikkeleita "El Universaliin".


title: Carlos Chávez

text: Chávezin oma soitin oli piano. Hän opiskeli muiden muassa Manuel Poncen johdolla. Hän meni vuonna 1922 naimisiin Otilia Ortizin kanssa. Hän matkusteli sekä Euroopassa että Yhdysvalloissa. Asuessaan vuosina 1926–1928 New Yorkissa hän ystävystyi Aaron Coplandin ja Edgar Varèsen kaltaisten merkittävien vaikuttajien kanssa.


title: Carlos Chávez

text: Chávez toimi muun muassa Meksikon kansalliskonservatorion johdossa, oli mukana perustamassa Kansallista taideinstituuttia ja toimi myös Harvardin yliopistossa Charles Eliot Norton -luennoitsijana. Hän oli vuonna 1928 Meksikon sinfoniaorkesterin perustaja, ja hänestä tuli sen kapellimestari. Hän johti lähes jokaista suurta orkesteria Yhdysvalloissa, Euroopassa ja Latinalaisessa Amerikassa. Hän sai sekä Yhdysvaltain taide- ja tiedeakatemian että Yhdysvaltain taide- ja kirjallisuusinstituutin kunniajäsenyydet.


title: Elohopeakytkin

text: Elohopeakytkin sisältää kaksi elektrodia, jotka kytkeytyvät sähköäjohtaviksi, jos kytkin on sellaisessa asennossa, että elohopea koskettaa kumpaakin elektrodia.


title: Elohopeakytkin

text: RoHS-direktiivi vuodelta 2006 ja Euroopan Parlamentin ja Neuvoston Asetus (EU) 2017/852, joka on annettu 17 päivänä toukokuuta 2017, elohopeasta ja asetuksen (EY) N:o 1102/2008 kumoamisesta, on tullut voimaan 1.1.2018. Ne ovat rajoittaneet muun muassa elohopean käyttöä 1.7.2006 alkaen. Muutakin nestettä voidaan käyttää kuin elohopeaa. Edelläkuvailtujen kytkimien yhteydessä ei yleensä ohjailla suuria virtoja.